Novi uslov za putovanja? Francuska, Turska, Kanada... | 013 info\nNovi uslov za putovanja? Francuska, Turska, Kanada...\nB92/Blic\tPet, 20/08/2021 - 19:52\nDa li će treća doza vakcine olakšati odlazak na putovanje?\nVakcinacija trećom dozom protiv koronavirusa u Srbiji je počela 17. avgusta, a svi vakcinisani građani će 180 dana nakon druge doze moći da prime i treću.\nU prvom talasu vakcinacije, većina građana naše zemlje je primila kinesku vakcinu Sinofarm, a potom Fajzerovu, Sputnjik V dok je najmanje njih primilo vakcinu AstraZeneka.\nSvetska zdravstvena organizacija je odobrila Sinofarm vakcinu za upotrebu, ali oni koji su je primili i dalje nisu slobodni da putuju gde žele.\nČlanice Evropske unije su samostalno odlučivale o tome koje će vakcine prihvatiti prilikom ulaska u zemlju, a neke od njih ni posle sedam meseci nisu odobrile ovu vakcinu.\nJedna od tih zemalja je i Francuska, koja prihvata samo vakcine koje je registrovala Evropska agencija za lekove (EMA): Fajzer, Moderna, AstraZeneka i Džonson i Džonson.\nBudući da je sada moguće primiti treću dozu vakcine, postavlja se pitanje da li Francuzi primaju građane koji su nakon dve kineske vakcine primili Fajzerovu.\n"Ne, morate da primite najmanje dve doze vakcina koja priznaje Francuska da biste ušli u zemlju", kažu iz francuske ambasade u Beogradu.\nS druge strane, Turska dozvoljava ljudima koji su primili vakcinu kineske kompanije Sinovak da uzmu dodatnu dozu Fajzera, jer se "čini da će im to biti olakšica pri putovanjima u zemlje koje nisu odobrile kinesku vakcinu", saopštilo je ponedeljak Ministarstvo zdravlja ove zemlje.\nOsim toga, saopštili su da ljudi kojima je data buster doza Fajzera, ako je to potrebno zbog putovanja, mogu da dobiju još jednu dozu.\nIz Asocijacije britanskih putničkih agenata (ABTA) u saopštenju navode da nisu zabrinuti zbog medijskih natpisa da bi buster doza vakcine protiv kovida19 uskoro mogla biti obavezna za putovanja bez karantina u Evropu i druge zemlje.\nNa britanskom The Mail of Sunday su 15. avgusta citirali izvor iz vlade koji sugeriše da će treća doza vakcine - primenjena šest meseci nakon druge, uskoro biti potrebna onima koji putuju u inostranstvo. Isti izvor je naveo da će "Britanci koji su primili treću dozu, imati ažurirane sertifikate".\nAko bi se tako nešto desilo, oni sa dve doze neće biti tretirani isto, što bi moglo da rezultira karantinom po povratku sa puta. Međutim, navodna regulacija je još uvek na nivou spekulacija.\nKanadska teorija za lakša putovanja\nKvebek nudi dodatnu dozu mRNK vakcine ljudima koji žele da putuju u zemlje koje ne priznaju njihov status vakcinacije.\nTreća doza je dostupna, jer neke zemlje ne smatraju ljude poptuno vakcinisanima ako su primili kombinaciju vakcina protiv kovida, saopštilo je u julu kanadsko Ministarstvo zdravlja.\n"Treća doza vakcine ostaje izuzetna mera za ljude koji imaju kratkoročno bitno putovanje izvan zemlje, a moraju ispuniti uslove za vakcinaciju", navodi se u saopštenju ministarstva.\nMeđutim, zdravstveni zvaničnici upozoravaju da je na primaocu da traži savet i izmeri rizik pre nego što dobije dodatnu dozu vakcine Fajzer ili Moderna.\nMinistarstvo zdravlja ove zemlje kaže da nema međunarodnog konsenzusa o tome šta znači potpuno vakcinisana osoba, dodajući da savezna vlada radi na tome da se kombinacije vakcina AstraZeneke ili Kovidšild učine međunarodno priznatim.\nOsim toga, stanovnici kanadske provincije Saskečevan koji su dobili kombinaciju Astrazeneke, Fajzera ili Moderne sada mogu primiti i treću dozu vakcine protiv kovida.\nU utorak popodne je objavljeno da su dopuštene dodatne doze za one kojima je to potrebno za međunarodna putovanja, stupajući na snagu odmah.\nVladini zvaničnici rekli su da neke zemlje zahtevaju dokaz o vakcinaciji specifičnim vakcinama, a one koje su primile kombinaciju mogu primiti treću dozu tako da odgovara drugoj dozi, te će samim tim ispuniti i uslov zemlje u koju putuju.\nSvet koronavirus putovanja vakcina Francuska Turska Velika Britanija Kanada


Raketa trebalo da „dokaže da je Zemlja ravna ploča“, lansiranje zabranila američka vlada - 26.11.2017, Sputnik Srbija\nAmerikanac Majk Hjuz (61), samoproglašeni „najslavniji vozač limuzina na svetu“, smislio je način da „dokaže“ da je Zemlja ravna ploča. Ipak, njegovom planu na... 26.11.2017, Sputnik Srbija\nzemlja, majk hjuz, društvo\n14:15 26.11.2017 (Osveženo: 02:55 26.08.2021)\n© Mad Mike Hughes / FacebookRaketa Majka Hjuza spremna za lansiranje\n19 Oktobar 2017, 14:19\nFederalna agencija američke vlade blokirala je lansiranje improvizovane rakete kojom je Hjuz planirao da dokaže kontroverznu teoriju.\nRaketa je trebalo da poleti u mestu Amboju u Kaliforniji, napuštenom gradu u pustinji Mohave, ali Hjuz nije dobio dozvolu od Biroa za upravljanje zemljištem. Hjuz tvrdi da je dobio usmenu dozvolu pre godinu dana, dok je čekao konačnu dozvolu Federalne avijacione vlasti.\n„To se i dalje dešava. Samo ćemo da pomerimo sve na tri milje niz put“, rekao je Hjuz „Vašington postu“.\n„Ovo se dešava svaki put kada morate da imate posla s bilo kojom vladinom agencijom. Ne verujem da će do lansiranja doći pre utorka, iskreno. Trebaju mi tri dana samo da sve namestim… Znate, to nije lako, jer i ne bi trebalo da bude lako“, rekao je Hjuz.\n— RT (@RT_com) 23. novembar 2017.\nPredstavnik Biroa za upravljanje zemljištem rekao je „Vašington postu“ da nema zvaničnih podataka o kontaktu između ove agencije i Hjuza i da on nije tražio neophodnu dozvolu za lansiranje.\n„Neko iz naše lokalne kancelarije kontaktirao je Hjuza nakon što je video tekstove u novinama o lansiranju, jer im je to bilo novo“, rekla je Samanta Storms iz Biroa za upravljanje zemljištem.


"STEFAN NEMANJA OKUPLJA SVE SRBE" Vulin: Beograd postaje ono što mora i treba da bude – prestono mesto svih Srba | Najnovije vesti - Srbija danas\n28.08.2020. • 15:20 Srbija Danas\nMinistar odbrane je upitao zašto se čekalo sve ovo vreme da Aleksandar Vučić dođe na vlast kako bi spomenik osnivaču srpske države bio podignut\nUpitan da prokomentariše podizanje spomenika Stefanu Nemanji u Beogradu, ministar odbrane Aleksandar Vulin je rekao da nije pitanje zašto sada dižemo spomenik Stefanu Nemanji, već zašto se čekalo sve ovo vreme da Aleksandar Vučić dođe na vlast kako bi spomenik osnivaču srpske države bio podignut.\n- Je li moguće da niko pre njega, u svim tim vekovima, nije mogao i trebalo to da uradi? Naravno da je mogao i trebalo je da uradi. Posebno izaziva prezir kada slušate one koji su bili na vlasti 12 godina u ovoj zemlji i nisu se setili da podignu spomenik Stefanu Nemanji. Sad ne valja što je tu – naglašava ministar Vulin i dodaje da je suštinski problem u vezi sa tim spomenikom i svim onim što Aleksandar Vučić radi i stvara u tome što Beograd postaje prestonica svih Srba.\n- Stefan Nemanja okuplja sve Srbe, bez obzira gde oni žive. Beograd postaje ono što mora i treba da bude – prestono mesto svih Srba. To im smeta. Onima koji napadaju spomenik Stefanu Nemanji smeta ideja da se Srbi ujedine oko nečega, da budu zajedno i jedinstven politički narod. Srbi ne žive u istoj državi, ali nema razloga da ne budemo jedinstven politički narod kada su u pitanju najvažniji nacionalni interesi – poručio je ministar Vulin.\nSpomenik Stefanu Nemanji je i simbolička poruka da je Beograd veći, moćniji i bolji nego što je bio i da ćemo mi biti veći, moćniji i bolji nego što jesmo, ističe ministar Vulin i podseća da je svaki potez Aleksandra Vučića usmeren ka jačanju svesti da je srpski narod poseban, bitan i uspešan bivao napadnut, baš kao i sve što nosi prefiks "nacionalno". Razlog tome, kaže ministar Vulin, je zato što smo decenijama odgajani u mržnji prema sopstvenom narodu.\n- Sada se pravi predivan trg na kojem će biti spomenik, ne samo Stefanu Nemanji, već našoj državnosti, našem postojanju. Taj spomenik je jedan od dokaza da ova generacija zna kada je počela, odakle dolazimo, koliko daleko putujemo. Zašto sve što Aleksandar Vučić pokrene i uradi mora biti napadano? Pa zato što su to tragovi za budućnost – ističe ministar Vulin i dodaje da je uprkos svim napadima Aleksandar Vučić shvaćen i da ga razume tiha većina koja je budućnost Srbije, a koju čine ozbiljni ljudi koji vredno rade i prepoznaju kada se neko trudi za njih.\nMinistar Vulin je na pitanje o napadima na ideju o izgradnji nacionalnog stadiona u Beogradu, podsetio na meč Crvene zvezde pre nekoliko dana na nacionalnom stadionu u Tirani i zapitao se zašto Tirana može da ima nacionalni stadion, a Beograd ne može.\n- Meni je krivo što toga nema u Beogradu. Aleksandar Vučić kaže napravićemo nacionalni stadion u Beogradu i odmah usledi opšti napad na njega. Tirana, koju ne možemo da poredimo sa Beogradom, ima nacionalni stadion, ali Beograd ne sme da ima. Zašto bilo šta što ima prefiks nacionalni, ono što određuje našu istoriju, nas, mora da bude napadnuto i popljuvano. Zato što smo odgajani u mržnji prema sopstvenom narodu, zato što je Aleksandar Vučić državnik koji je posle decenija i decenija rekao dosta s tim. Ali lepo je biti Srbin, ponosno je biti Srbin - istakao je ministar odbrane i poručio da je dobro da imamo nacionalni stadion, jer je to "oznaka države, oznaka trajanja, oznaka postojanja".\nAleksandar Vulin Beograd Stefan Nemanja spomenik Aleksandar Vučić


Naslovna Info Vojvodina Zbog čega je Gornje Podunavlje važno?\nDunav - "Evropski Amazon"\nGornje Podunavlje, foto: Jaroslav Pap\nU pitanju je Gornje Podunavlje, ili kako ga još zovu „Evropski Amazon“, čija se vlažna područja i šume prostiru na oko 20.000 km2 i stanište su brojnim ugroženim vrstama, kao što su orao belorepan, crna roda i vidra. Plavna područja služe kao prirodni rezervoari koji omogućavaju skladištenje velikih količina vode iz kojih se ona postepeno i bezbedno oslobađa u reke i podzemne vode. Ukoliko se plavna područja izgradnjom nasipa odvoje od rečnih korita, u tom slučaju se smanjuje zadržavanje poplavnih voda i samim tim rizik od poplava je veći.\nOtud i potreba za partnerstvom između Svetske organizacije za prirodu – WWF i Coca-Cola sistema, koji su pokrenuli inicijativu za obnovu vlažnih i plavnih područja duž Dunava u šest zemalja – u Austriji, Bugarskoj, Hrvatskoj, Mađarskoj, Rumuniji i Srbiji. Cilj je do 2020. godine povećati kapacitet reke za 12 miliona m3, što je približno zapremini 4.800 olimpijskih bazena, i obnoviti više od 53 km2 vlažnih staništa, što je, poređenja radi površina 7.422 fudbalska terena. Ovaj poduhvat ukupne vrednosti 4,4 miliona dolara, WWF i Coca-Cola su u Srbiji započele pilot projektom obnove bara Šarkanj i Semenjača. Zahvaljujući eksperimentalnim metodama koje su razvijene i prvi put primenjene u Srbiji, po modelu korišćenom u našoj zemlji će raditi i u preostalim zemljama kroz koje se „Evropski Amazon“ prostire.\n2016. godine rađena su naučna istraživanja algi i ptica na teritoriji obnovljenih bara Semenjača i Šarkanj čiji su rezultati pokazali uspešnost revitalizacije, koja se prvenstveno ogledala upravo u povratku nekih od retkih vrsta u ova staništa.\nZahvaljujući ovakvim inicijativama, vraćena je mozaičnost prirodnih staništa – vlažnih livada, slatina i vodnih „ogledala“ u koje su se ponovo vratili beli i žuti lokvanj, močvarna perunika rogoz i sa njima i mnogobrojne vrste ptica močvarica.\nPrethodni tekstDoktori: Tokom zime jedite više masnog\nSledeći tekstKo je i gde ubio sina poznatog slikara Ajzenhuta?


Državna sekretarka Milka Milovanović Minić posetila Novu Crnju | Pallas Radio 94.8 Mhz\nDržavna sekretarka Milka Milovanović Minić posetila Novu Crnju\nDržavna sekretarka Ministarstva za brigu o porodici i demografiju Milka Milovanović Minić posetila je danas Novu Crnju, gde je sa predsednikom opštine Vladimirom Brakusom i njegovim saradnicima razgovarala o demografskim problemima, načinima prevazilaženja negativnih trendova i o unapređenju mera za podizanje stope nataliteta.\nNakon sastanka sa predstavnicima opštine Nova Crnja, državna sekretarka Milka Milovanović Minić istakla je da je najvažnije stvoriti kvalitetne uslove za život, kako bi se sprečila depopulacija:\n–Mere koje će biti primenjene od 1. januara usmerene su na podršku i podsticaj mladih. Dodatak za prvorođeno dete biće uvećan sa 100 na 300 hiljada dinara. To je podrška mladim parovima da što pre dođu do krova nad glavnom, što je ozbiljna pomoć, kako u maloj sredini tako i u velikom gradu. Tu je i mera podrške mladim majkama koje tokom studija ostanu u drugom stanju. Najvažnije nam je da nas bude što više – rekla je Milovanović Minić.\nSvako novčano izdvajanje u malim sredinama za porodicu je od velikog značaja, a vrlo je važno i mladim parovima pružiti podršku i uslove da ostanu u lokalnoj sredini:\n–Trudimo se da različitim merama, koje smo u mogućnosti da sprodovdimo, da zadržimo stanovništvo ovde, kao i da privučemo nove ljude da dođu ovde, započnu svoj biznis. Trudimo se da infrastruktrunim projektima i novim sadržajima obezbedimo bolje uslove za stanovanje – kazao je predsednik opštine Nova Crnja, Vladimir Brakus.\nPredstavnici Ministarstva za brigu o porodici i demografiju obilaze lokalne samouprave, kako bi nakon razogovora sa predstavnicima opština dobili detaljniju demografsku sliku svake sredine. Cilj je da se determinišu primeri dobre prakse, sagledaju problemi sa kojima se lokalne samouprave suočavaju, kako bi se, zajedničkim snagama, pomoglo da se negativni trendovi zaustave.


Slovenija: Vlada odlučila da otvori glavni aerodrom\nVlada Slovenije odlučila je da neće produžiti mere koje ograničavaju odvijanje vazdušnog putničkog saobraćaja.\nZbog zadržavanja virusa SARS-CoV-2 i s tim povezanog uticaja na zaštitu javnog zdravlja i bezbednosti imovine, Vlada je 23. aprila usvojila Uredbu o zabrani obavljanja vazdušnog saobraćaja u Republici Sloveniji. Uredbom je bilo zabranjeno obavljanje međunarodnog vazdušnog prevoza putnika iz svih zemalja u Republiku Sloveniju, uključujući i unutar Evropske unije.\n“Od usvajanja mera za zaštitu javnog zdravlja i bezbednosti imovine, u oblasti međunarodnog putničkog vazdušnog prevoza preduzete su brojne mere koje moraju ispuniti i aerodromski operateri i vazdušni prevoznici. Nadležne vlasti za javno zdravstvo svake zemlje su takođe preduzele mere koje moraju poštovati građani svake zemlje koji se vraćaju iz inostranstva, kao i stranci koji dolaze na teritoriju svake zemlje (npr. obavezni karantin),” navodi Vlada Slovenije.\nU saopštenju se dodaje da iz raznih razloga “mera zabrane obavljanja međunarodnog vazdušnog prevoza i iz Evropske unije i iz trećih zemalja međunarodnim javnim aerodromima u Republici Sloveniji više nije potrebna i razumna”.\nMeđutim, mera zabrane sletanja aviona iz inostranstva na manje, lokalne aerodrome, ostaje do 12. juna 2020. godine.\nFraport Slovenia, kompanija koja upravlja aerodromom Ljubljana i u vlasništvu je nemačkog Fraport AG iz Frankfurta, pozdravlja odluku Vlade ali i navodi da je većina kompanija otkazala letove na i sa aerodroma Ljubljana do kraja maja.\n“Bez obzira na tu činjenicu, proteklih dana smo se pripremali za prijem prvih putnika i instalirali potrebne mere bezbednosti za ponovno pokretanje putničkog saobraćaja.\nSvim putnicima koji bi trebali da putuju na / sa aerodroma Ljubljana u narednim danima savetuje se da se obrate aviokompaniji ili prodajnom mestu na kojem su kupili karte radi detaljnijih informacija o mogućem putovanju,” navode u ovoj kompaniji./ibna


NAJNOVIJE: Pokušaj da se zabrani JW.ORG nije uspeo — JW.ORG\nJEZIK Setsvana afrikans albanski azerbejdžanski azerbejdžanski (latinično pismo) conga danski engleski estonski eve fidžijski finski francuski gruzijski grčki holandski hrvatski iloko indonežanski italijanski japanski jermenski kineski mandarinski (pojednostavljeni) kineski mandarinski (tradicionalni) kirundi korejski kosa litvanski malgaški mađarski nemački norveški poljski portugalski rumunski ruski sebuano sepedi slovenački srpski srpski (latinica) svahili tagalski turski ukrajinski zulu čeva češki španski švedski\nNAJNOVIJE: Pokušaj da se zabrani JW.ORG nije uspeo\nSANKT PETERBURG, Rusija. Okružni sud u Tveru, gradu koji se nalazi oko 160 kilometara severno od Moskve, 7. avgusta 2013. doneo je odluku da bi u celoj Rusiji trebalo zabraniti biblijski veb-sajt jw.org.\nOvaj sajt posećuju stotine hiljada korisnika širom sveta i izuzetno je cenjen zbog informacija koje pruža. Uprkos tome, ovaj sud je stao na stranu vlasti koje žele da ga zabrane. Sud je doneo odluku a da pritom nije obavestio njegovog autora, korporaciju Watchtower Bible and Tract Society of New York, niti mu je dao priliku da se izjasni na sudu. Jehovini svedoci su uložili žalbu na ovu odluku Regionalnom sudu u Tveru. Razmatranje žalbe je zakazano za 22. januar 2014.\nAko žalba bude odbijena, veb-sajt više neće biti dostupan za preko 160 000 Jehovinih svedoka u Rusiji, koji ga redovno koriste u službi propovedanja i za sastanke, kao i za lično i porodično proučavanje Biblije. Reklamiranje ovog sajta smatraće se krivičnim delom. Osim toga, oko 142 miliona ljudi u Rusiji neće imati pristup besplatnim informacijama o Bibliji na sajtu jw.org. Govoreći o ovom veb-sajtu, Jekaterina Elbakjan, doktor filozofije i stručnjak za religiju, koja je profesor na Akademiji rada i društvenih odnosa u Moskvi, izjavila je da je jw.org „dar za sve koji traže odgovore na verska pitanja. Tu se mogu pronaći detaljne i jasne informacije. Pruža jednostavne odgovore na važna pitanja o duhovnosti i moralu. Kada koristite ovaj veb-sajt, imate osećaj da su vas Jehovini svedoci srdačno primili u svoj dom“.\nObraćajući se iz Sankt Peterburga, portparol Jehovinih svedoka u Rusiji Grigorij Martinov izjavio je: „Veb-sajt jw.org je odličan izvor informacija za sve ljude u našoj zemlji koji žele da saznaju više o Bibliji i nije politizovan niti komercijalizovan. Nadamo se da će Regionalni sud u Tveru omogućiti da ovaj poznati sajt obrazovnog karaktera ostane dostupan svim Rusima.“\nDžejms Ričard Braun, portparol Jehovinih svedoka u njihovom glavnom sedištu u Njujorku, izjavio je: „Veb-sajt jw.org mnogi cene jer služi za istraživanje i pouzdan je izvor informacija za porodice širom sveta. Zato ga u proseku svakodnevno poseti 900 000 ljudi radi korisnih informacija koje su dostupne na oko 600 jezika. Zabrana ovog sajta je potpuno neosnovana.“\nRusija: Grigorij Martinov, tel.: +7 812 702 2691\nDopunjen izveštaj: Pokušaj da se zabrani JW.ORG nije uspeo\nRuski apelacioni sud odbacio zahtev za zabranu sajta JW.ORG


Nestabilno vreme čeka nas u Montrealu, 3 DRS zone, satnica i prenos – Pole Position\nobjavljeno 16. Jun 2022. u 1:46 pm 16, June 2022\nVN Kanada pokazala se kroz istoriju da može da bude veoma zanimljiva.\nOvoga vikenda vozači Formule 1 po drugi put u ovoj godini prelaze Atlantski okean i opet dolaze na tlo Severne Amerike. Domaćin je staza Gilles Villeneuve koja se nalazi na ostrvu Notre Dame. Iz više razloga ovde imamo dosta zanimljive trke a jedan od njih je i vremenska prognoza koja je za ovaj vikend predviđa nestabilno vreme.\nTako se za petak prognozira sunčano vreme ali sa kišnim intervalima a temperature ne bi prelazile 24 stepeni.\nSubota će biti znatno hladnija jer se za tada predviđaju padavine sa jakim vetrom, što može da znači da ćemo imati zanimljive kvalifikacije.\nOporavak vremenskih uslova očekuje se u nedelju, kada bi trebalo da imamo sunčane intervale a temperature bi se ponovo popele na 23 stepena.\nKao i do sada FIA je rešila da na 4361 metar staze raspored 3 DRS zone i dve tačke za detekciju. Prva zona detekcije nalazi se 15 metra posle 5. krivine a DRS će moći da se korsiti 95 metara posle sedme krivine. Druga tačka za detekciju je 110 metara posle devete krivine a druga zona smeštena je na zadnjem pravcu, odnosno počinje 155 metara pre 12 krivine. Zadnja DRS zona a za nju će takođe važiti isti prolaz sa druge zone za detekciju nalazi se na startno-ciljnom pravcu, odnosno kreće na 70 metara posle 14. krivine.\nPirrelli je za ovu priliku doneso istu specifikaciju guma kao u Monaku, pa će tako C3 ponovo biti tvrda guma, C4 medijum a C5 biće meki pneumatik. Iz ovoga može se zaključiti da staza Gilles Villeneuve nije toliko zahtevna, već da je najveći problem prijanjanje dok njena površina nije abrazivna, pa se ne očekuje velika potrošnja. Jedna od karakteristika jeste da sama evolucija uslova na pisti a ovaj parametar može imati veliki značaj.\nSama staza u Kanadi u svojoj konfiguraciji poseduje i čuveni zid šampiona a on se nalazi izlazu 14. krivini. Ovaj zid je pomenuti naziv stekao 1999. godine kada su u njemu završi šampioni Damon Hill, Michael Schumacher u Jacques Villeneuve a na njemu nalazila se reklama Bienvenue au Québec (Dobrodošli u Kvebek). Kasnije, na ovom mestu svoj potpis ostavljali su i Juan Pablo Montoya, Jenson Button, Sebastian Vettel i mnogi drugi …\nWorld Champions Damon Hill, Michael Schumacher & Jacques Villeneuve all crash into the wall at the final turn, which would be known as 'the Wall of Champions'.\nCanadian GP, Montreal, 13th June 1999 #F1pic.twitter.com/Yww92xhx1B\n— F1 in the 1990s 🚦🏎🏁🏆🍾 (@1990sF1) June 13, 2022\nŠto se tiče VN Kanade, kao i na VN Majamija akcija će se za nas dešavati u večernjim terminima. Treninzi su na programu kasno u petak od 20h i 23h, u subotu treći trening kreće od 19h a kvalifikacije su zakazane za 22h. Trka je na rasporedu u nedelju od 20h a svi prenosi su na Sport Klubu HD.\nKljučni pojmovi:PirelliVN Kanadevreme\nNikola Nedeljković 16, June 2022


Početak/Stare vesti/Merošina/Opština Merošina rešava problem otpada\nOpština Merošina je započela realizaciju projekta ”Rešavanje problema otpada na teritoriji te opštine poboljšanjem kapaciteta Javno komunalnog preduzeća Merošina za upravljanje komunalnim otpadom obezbeđivanjem opreme u skladu sa EU standardima”. Ovaj projekat finansira Ministarstvo bez portfelja zaduženo za razvoj nedovoljno razvijenih opština.\nDugoročni cilj opštine Merošina je rešavanje problema u oblasti zaštite životne sredine i poboljšanje kvaliteta života stanovništva kroz osiguravanje željenih uslova i očuvanje prirode zasnovane na održivom upravljanju otpadom.\n„Sistem upravljanja otpadom obuhvata sve aktivnosti od sakupljanja, odvajanja, do prerade i ponovnog korišćenja ili do odlaganja na deponiju , kao i sanaciju divljih smetlišta“, saopštila je ova opština.\nNa opštinskom nivou leži najveći deo posla – od utvrđivanja sopstvenih potreba, uključujući i obuhvate naselja u kojima nije organizovano sakupljanje smeća, jačanje sopstvenih kapaciteta, institucionalnog, organizacionog i kadrovskog osposobljavanja, do stalne edukacije sopstvenih građana, podizanje javne svesti i javnosti u radu pre, tokom i posle uspostavljanja osmišljenog upravljanja otpadom na nivou opštine.\nNa osnovu tekuće situacije, lokalna samouprava je definisala najbitnije aktivnosti u oblasti upravljanja otpadom. Na prvom mestu je poboljšanje nivoa opremljenosti javnokomunalnog preduzeća – nabavka specijalizovanih vozila, sudova za smeće, deo opreme za proširenje obima usluga. Najsloženija od svih aktivnosti je sanacija postojeće deponije, uz mogućnost produženja eksploatacionog veka do završetka regionalne deponije. Bitan element predstavlja i podizanje nivoa informisanosti lokalnog stanovništva i formiranje dugotrajne kulture koja će doprineti produženju funkcionalnosti nabavljene opreme i svakoj daljoj akciji usmerenoj na poboljšanje zaštite životne sredine.\n„Uzmimo za primer sanaciju divljih smetlišta koja se obavlja na inicijativu lokalne samouprave već čitav niz godina. Sanirane površine se ubrzo nakon čišćenja vraćaju u pređašnje stanje, zbog nepokrivenosti komunalnim uslugama u kontinuitetu i na čitavom području opštine, do čega dolazi usled nedovoljnih kapaciteta postojećeg JКP-a i neodgovornosti pojedinaca pri odlaganju otpada“, ističu.\nProjekat ”Upravljanje otpadom” odgovara na potrebe opštine Merošina kroz četiri paketa aktivnosti. Prvi paket je usmeren na podizanje svesti lokalnog stanovništva na temu pravilnog odlaganja otpada. Drugi paket obuhvata edukaciju građana i zaposlenih u JКP o upravljanju komunalnim otpadom i njegovom odvajanju na mestu nastanka, tj.u domaćinstvima. Treći paket podrazumeva nabavku opreme, tj.kanti za javno-komunalno preduzeće, u skladu sa standardima EU. Četvrti paket obezbeđuje održivost projekta putem promocije rezultata projekta.\nUpravljanje otpadom će nadalje prvenstveno biti usmereno na preradu otpada kroz proces reciklaže i ponovno korišćenje, što značajno smanjuje upotrebu prirodnih resursa i energije. Saradnja sa stanovništvom, lokalnom zajednicom i nevladinim sektorom, u okviru ovog projekta i u budućnosti, će olakšati održiv i nesmetan razvoj opštine u pogledu čistoće.\nProjekat će biti realizovan do decembra 2021.godine.\nMerošina otpad projekat upravljanje otpadom


Otvorena privredno-kulturna manifestacija „Dani jabuke 2015.“\nU Goraždu je danas otvorena 12. privredno-kulturna manifestacija „Dani jabuke.“\nGoraždanski sajam jabuke i ove godine je okupio veliki broj posjetilaca među kojima su bili i predstavnici zakonodavne i izvršne vlasti FBiH, Bosansko-podrinjskog kantona Goražde i općina u njegovom sastavu, predstavnici javnog života kantona, predstavnici akademske zajednice Federacije te gosti iz regije.\nPodršku u organizaciji manifestacije i ove godine je pružio veliki broj institucija, privrednih društava i organizacija, među kojima je i Vlada Bosansko-podrinjskog kantona Goražde.\nU ime Ministarstva za privredu BPK-a Goražde, goste ceremonije pozdravio je ministar za privredu Esed Radeljaš.\n– Evidentno je da dolazi do sve veće ekspanzije ove manifestacije i vi ste svojim dolaskom potvrdili da ovogodišnja, dvanaesta po redu manifestacija ima svoj smisao i svrhu te se ne bojim da će ona imati i svoju budućnost. Velika mi je čast što u svojstvu ministra za privredu mogu da ukažem na značaj ove manifestacije, jer zahvaljujući velikom broju izlagača, vrhunskoj organizaciji i kvalitetu, sajam jabuke se našao u kalendarima sajmova i postao prepoznatljiv u Bosni i Hercegovini i zemljama u okruženju – istakao je ministar u svom obraćanju.\nManifestaciju je otvorio premijer Bosansko-podrinjskog kantona Goražde Emir Oković koji je ovom prilikom kazao da je poljoprivreda, posebno voćarstvo komparativna prednost ovog prostora te pozvao predstavnike svih nivoa vlasti da tome daju značaj i prepoznaju potrebu za daljnjim razvojem ove oblasti.\nGostima i posjetiocima sajma jabuke obratili su se i predsjednik Privredno-kulturne manifestacije „Dani jabuke“ Mirsad Hubanić, načelnik općine Goražde Muhamed Ramović te dekan Prehrambeno-poljoprivrednog fakulteta Univerziteta u Sarajevu dr. Zlatan Sarić, koji je ovom prilikom naveo podatak da je prije Drugog svjetskog rata u Goraždu bio smješten prvi Istraživački centar za voćarstvo te da je prvi bosanskohercegovački rasadnik takođe bio u Goraždu.\nU sklopu sajma i ove godine bit će organizovan niz edukatvinih radionica i drugih aktivnosti u čijem fokusu je poljoprivredna proizvodnja i njen daljni razvoj.


Stotine Jevreja i Arapa protestovale u Jerusalimu protiv izraelske okupacije\nBeta 2. aprila 2017. 10:10\nStotine i Jevreja i Arapa protestovale su sinoć u Jerusalimu protiv izraelske okupacije.\nTo je prvi protest u čitavom nizu dogadjaja povodom 50 godina od šestodnevnog rata, koje organizuje pokret Stojimo zajedno, sastavljen od organizacija zagovornika mira i levičarskih partija.\nIzrael je u tom ratu 1967. godine osvojio Zapadnu obalu s istočnim Jerusalimom i pojas Gaze, kao i Golansku visoravan i Sinaj.\nU okviru mirovnog sporazuma s Egiptom, 1979. godine Izrael se povukao sa Sinaja, a iz Gaze je 2005. godine evakuisao jevrejske naseljenike i povukao vojsku, ali i dalje drži pojas pod blokadom.\nSinoćni protest je bio uperen „protiv nastavka kontrole Izraela nad (palestinskim) teritorijama i posebno istočnim Jerusalimom, a za mirno rešenje i pravdu za oba naroda“, kako je navedeno u saopštenju pokreta, prenose izraelski mediji.\nRanije u subotu ubijen je jedan palestinski mladić nakon što je nožem ubo dva izraelska civila i jednog graničnog policajca u starom gradu u Jerusalimu. Jedan od organizatora protesta Itamar Avneri rekao je da je taj incidet „bolno podsećanje na cenu okupacije“.\nČlanica Kneseta iz levičarske partije Merec Zahava Gal-On govorila je na protestu i poručila da se sukob sa Palestincima ne može staviti u drugi plan i da napad nožem „ogoljava iluziju da je moguće lišiti čitav narod prava i suvereniteta“.\nMuhamed Abu Humas apelovao je na svakoga ko „veruje u palestinski narod da stane protiv rasističke (izraelske) vlade“.\nVodja izraelskog levičarskog pokrera Mir sad (Šalom akšav) Avi Buskila izrazio je nadu u jedinstvo, kritikujući desničarsku Vladu Izraela u kojoj su pristalice jevrejskih naseljenika i koja navodno želi da prevlada mržnja u kojoj Jevreji mrze Arape, Jevreji poreklom iz bliskoistočnih zemalja mrze one koji su došli iz istočne Evrope, desničari mrze levičare.\nOn je najavio pobedu Jevreja i Palestinaca, onih koji žive u Jeruslimu i Tel Avivu „svih nas zajedno“, kako je rekao.


Plesna Grupa Fly — Plesna Skola\nNasi članovi treniraju minimum tri puta nedeljno u trajanju od 60 minuta. Svaka grupa ima maksimum 15 polaznika i obaveštavanje o terminima vrši se putem telefona.\nPolaznike grupišemo na osnovu sledećih parametara:\nuzrast - jako je važno za ples da polaznici budu u grupi koja je sličnog uzrasta, najviše godinu dana razlike\ngodine treniranja - kod nas se neće dogoditi da dete stoji u mestu, jer u njegovu grupu stalno dolaze novi članovi, tako da polaznik skoro uvek trenira sa decom koja su u klubu onoliko dugo koliko i ono\ntalenat - povremeno se neka deca izdvoje po talentu. Naglašavamo "povremeno", jer je za ovaj ples potreban rad i talenat nije presudan, zato se odvajanje talenata dogadja jednom godišnje, a ponekad jednom u dve godine.\nnačin rada i ciljevi\nU okviru časa su obavezna tri dela:\nzagrejavanje i mišićni trening, gimnastičko istezanje i koreografija\nOrganizujemo i nekoliko nastupa tokom godine:\nna dečijem sajmu, otvorenim sportskim terenima i na kraju svake godine organizujemo "Fly koncert"\n© 2011 2018 plesnagrupafly. sva prava zadržana


Stefanović: Sporazum sa Telekomom novi bonusi za zaposlene - Studio B\nStefanović: Sporazum sa Telekomom novi bonusi za zaposlene\nEkonomijaEkonomija Pocetna 24. 09. 2018. 12:46:04\nMUP Srbije i Telekom Srbija potpisali su sporazum radi jačanja saradnje koja će, između ostalog, pripadnicima policije i članovima njihovih porodica doneti određene olakšice.\n„Telekom je odobrio posebnu pogodnost, svaki pripadnikn Ministarstva imaće kroz pripejd kartice 1.000 dinara mesečno u narednih šest meseci, dakle 6.000 dinara“, rekao je ministar Nebojša Stefanović novinarima nakon potpisivanja ugovora sa Telekomom Srbija.\nStefanović je podsetio da se saradnja MUP-a i Telekoma ogleda kroz 18 različitih projekta i vrsta ugovora na polju razvoju i mobilne i fiksne telefonije, prenosa podataka, intereneta i interne komunikacije.\nMUP, kako je naveo, razmišlja o novim naprednim tehnologijama koje može da koristi u cilju borbe protiv kriminala, od visokotehnološkog do zaštite podataka i dece na internetu.\nGeneralni direktor Telekoma Predrag Chulibrk rekao je da je MUP najveći korisnik usluga te kompanije, i po prihodima i broju servisa koje koristi, a spada i među one koji najredovnije izmiruju obaveze.\nChulibrk je najavio i pogodnosti za zaposlene u MUP – osim pripejd paketa, kako je dodao, oni imaju i „bonus pretplatu“ u iznosu od jednog do tri dinara, zavisno od vrste i broja paketa, a obuhvata sve servise.\nDobra saradnja se povećava današnjim potpisivanjem protokola jer će svima zaposlenim u MUP biti ponudeni novi paketi usluga, rekao je on i dodao da će im biti omogućene određene povlastice u mobilnoj telefoniji, i prenosu podataka – Internetu i digitalnoj televiziji.


"Biomasa" je energija svuda oko nas - PKS-RPK Novi Sad\nNaša država bi do 2020. trebalo da ima 27 odsto energije iz obnovljivih izvora. Potencijal obnovljivih izvora kod nas je 5,65 miliona tona ekvivalenata nafte godišnje.\nSrbija bi, u 2020. godini, trebalo da ima udeo obnovljivih izvora energije u ukupnoj bruto finalnoj potrošnji energije od 27 odsto. Ministarski savet Energetske zajednice jugoistočne Evrope postigao je 2015. godine dogovor o primeni Direktive EU o promociji obnovljivih izvora energije kojom se zemlje potpisnice Ugovora o Energetskoj zajednici obavezuju na utvrđene kvote energije\nEnergetski potencijal neiskorišćene biomase u Srbiji jednak je količini od 55 odsto ukupno proizvedene električne energije, ili 78 odsto ukupnog godišnjeg uvoza prirodnog gasa, ili 51 odsto godišnjeg uvoza nafte.\n– Korišćenje biomase je tehnički moguće i ekonomski isplativo rešenje za veliki deo potreba Srbije za obnovljivom energijom – naglašava Maja Matejić, portfolio menadžer za energetiku Programa Ujedinjenih nacija za razvoj (UNDP) u Srbiji. – Investicije u energetska postrojenja na biomasu mogu da ostvare značajan finansijski efekat i na taj način pruže dodatni podstrek za ekonomski razvoj i otvaranje novih radnih mesta, pogotovo kada se uzme u obzir da se biomasa koristi uglavnom lokalno, odnosno blizu mesta nastanka.\nKancelarija Programa Ujedinjenih nacija za razvoj (UNDP) u Srbiji u partnerstvu sa Ministarstvom rudarstva i energetike Republike Srbije, sprovodi petogodišnji projekat „Smanjenje barijera za ubrzani razvoj tržišta biomase u Srbiji“.\nCilj ovog projekta je je se obezbedi da biomasa iz atraktivnog potencijala postane široko korišćeni izvor obnovljive energije.\nProjekat je započet 2014. godine, a finansira se sredstvima Globalnog fonda za životnu sredinu (GEF) i sredstvima UNDP, sa budžetom od 3,2 miliona dolara. Ukupna vrednost projekta dostići će 30 miliona dolara. Sufinansiranje su obezbedile institucije Republike Srbije kao i ostali partneri koji učestvuju na projektu.\nU okviru Ministarstva rudarstva i energetike formirana je i međusektorska jedinica za podršku projektima korišćenja biomase koja kroz saradnju sa ostalim partnerima, radi na tome da se uklone postojeće prepreke za razvoj tržišta biomase.\n– Na strani ponude, ove prepreke uključuju nedovoljno efikasno prikupljanje i distribuciju raspoložive biomase, logističke probleme, nerazvijene mehanizme za dugoročno i sigurno snabdevanje, dok na strani potražnje, faktori koji otežavaju pokretanje investicija su visoki inicijalni troškovi i visoka percepcija rizika investicija u biomasu za kreditno zaduživanje – objašnjava Matejić.\nOna podseća da je u novembru 2015. godine Jedinica za podršku projektima korišćenja biomase u saradnji sa UNDP uspešno sprovela javni poziv za dodelu bespovratnih sredstava za izgradnju postrojenja za kombinovanu proizvodnju toplotne i električne energije na biomasu/biogas.\nOdabrano je šest projekata izgradnje CHP postrojenja na biogas ukupnog instalisanog kapaciteta od 6,35 MW i ukupne vrednosti investicije od 22,6 miliona dolara – navodi Matejić. – Iznos bespovratnih sredstava po projektu čini do 15 odsto vrednosti investicije, ili maksimalno 275.000 dolara, a investiciona vrednost svakog projekta prelazi 1,2 miliona dolara. Ovi projekti omogućavaju povećanje ukupnog instalisanog kapaciteta CHP postrojenja na biomasu/biogas u Srbiji za 130 odsto – navodi Matejić. – Izgrađena CHP postrojenja na biomasu, koja će nastaviti sa radom i nakon okončanja projekta, kao i uspostavljanje mehanizama pravne i institucionalne podrške, imaju za cilj da podignu nivo poverenja investitora i finansijskih institucija u finansijsku isplativost ovakvih projekata, čime će se podstaći nova slična ulaganja.\nIzrada E-portala za trgovinu biomasom je jedna od komponenti projekta. Implementacioni partner je Privredna komora Srbije, a tehničku pomoć pruža program Ujedinjenih nacija za razvoj uz stručnu podršku Ministarstva rudarstva i energetike i Ministarstva za poljoprivredu.\n– Glavni učesnici na tržištu biomase nisu dovoljno informisani o prednostima energije dobijene iz biomase, o isplativim tehnologijama za prikupljanje otpadne biomase, o unapređenju kvaliteta biomase i logističkih sistema – kaže Vera Ražnatović, samostalni savetnik u Udruženju za energetiku i energetsko rudarstvo Privredne komore Srbije. – Oni nisu u potpunosti upoznati ni sa naprednim tehnologijama korišćenja biomase, a veliki problem je i nepostojanje tržišta biomase. To je razlog što je PKS uspostavila informacioni portal „Zelena energija“ (www.zelenaenergija.pks.rs), koji sadrži vesti o obnovljivim izvorima energije i energetskoj efikasnosti, zakone i podzakonske akte, propise i standarde, nadležnosti institucija, projekte i izvore finansiranja, stručne radove, baze učesnika na tržištu, oglase, kao i druge informacije važne za poslovanje u Srbiji u tom sektoru. PKS još uvek razvija portal, a u sledećoj fazi predviđena je i elektronska trgovina različitim vrstama biomase u Srbiji, kada stupi na snagu zakonska regulativa koja uređuje e-trgovinu.\n– Očekujemo da će Portal doprineti izgradnji i podizanju kapaciteta u oblasti obnovljivih izvora energije i energetske efikasnosti, unaprediti konkurenciju i povezati učesnike na tržištu biomase: investitore, projektantske kuće, izvođače radova, distributere opreme, banke, vladin i civilni sektor. Omogućeno je i oglašavanje kompanija i preduzetnika koji posluju u ovoj oblasti – navodi Vera Ražnatović. – Portal treba da pruži budućim domaćim i stranim investitorima informacije, uputstva i podršku, kako i pod kojim uslovima da razviju, finansiraju, izgrade i rukovode uspešnim i profitabilnim projektima u oblasti obnovljivih izvora energije i energetske efikasnosti. Posebna pažnja je posvećena segmentu trgovine biomasom, razvitku softvera, kojim je omogućena prva onlajn trgovina u Srbiji različitim vrstama biomase. Segment portala „trgovina biomasom“ kao alat je vrlo bitan za razvoj tržišta biomase, koje kod nas praktično ne postoji ili se odvija najvećim delom u sivoj zoni.\nOd svih oblika obnovljivih izvora energije, Srbija najveći potencijal ima u biomasi. U domaćoj proivodnji primarne energije prošle godine su obnovljivi izvori energije učestvovali sa 17 odsto. U ovoj strukturi, prema podacima Energetskog bilansa, najveće je učešće čvrste biomase 59 odsto, zatim hidropotencijala 40 odsto, dok biogas, energija vetra, sunca i geotermalna energija učestvuju sa manje od jednog procenta.\n– Potencijali obnovljivih izvora energije Republike Srbije su značajni i procenjeni su na 5,65 miliona tona naftnog ekvivalenta (Mtoe) godišnje. Više od 60 odsto je potencijal biomase, koji iznosi oko 3,4 Mtoe godišnje, od čega 55 odsto čini poljoprivredna, a 45 odsto drvna biomasa. Prema procenama, već se koristi oko trećina ukupnog potencijala biomase – ističe Vera Ražnatović.\nSrbija je bogata resursima biomase, i kada je reč o njihovoj biološkoj raznolikosti, ali i rasprostranjenosti.\n– Od ukupnog potencijala biomase u Srbiji, od 3,4 Mtoe godišnje, potencijal drvne mase iznosi 1,53 Mtoe. Šumska biomasa najzastupljenija je na jugu i u centralnoj Srbiji i njen stepen korišćenja je vrlo visok, i do 70 odsto – navodi Ražnatović. – Procenjeni potencijal poljoprivredne biomase od ostataka poljoprivrednih kultura, ostataka u voćarstvu, vinogradarstvu i preradi voća je 1,67 Mtoe godišnje.\nPoljoprivredna biomasa je najzastupljenija na severu Srbije. Međutim, i pored velike rasprostranjenosti njen potencijal se koristi u zanemarljivom procentu od dva odsto.\nTržište biomase je heterogeno po svojoj strukturi i u okviru njega možemo posmatrati pojedina tržišta.\n– Nabavno tržište obuhvata poljoprivrednu i šumsku biomasu, za dobijanje energenata, kao i tržište energenata gde imamo tržište ogrevnog drveta, drvne sečke, briketa, peleta i drvenog uglja peleta… – navodi Ražnatovićeva. – Najveći broj proizvođača ogrevnog drveta, drvnih briketa i peleta nalazi se u jugozapadnoj i zapadnoj Srbiji, a manji broj u južnoj, istočnoj i centralnoj.\nProizvodnjom drvne biomase i ogrevnog drveta bave se JP „Srbijašume“ i JP „Vojvodinašume“, u pet nacionalnih parkova i u velikom broju malih privatnih gazdinstava, koja poseduju šume.\nProizvodnjom drvne sečke bavi se desetak preduzeća, a proizvodnjom drvnih briketa oko 30, od kojih većina koristi piljevinu, ostacima iz drvnoprerađivačke industrije – objašnjava naša sagovornica. – Najveću ekspanziju proizvođača i proizvodnih kapaciteta u poslednjih 10 godina imala je proizvodnja drvnih peleta. U 2006. godini imali smo samo dva proizvođača drvnih peleta u Srbiji, dok danas imamo oko 50 aktivnih proizvođača, od koji većina poseduje sertifikat kvaliteta Enplus. Vrhunac ekspanzije bio je 2013. godine, kada je proizvodnju pokrenulo devet novih fabrika, a narednih nekoliko godina broj novih proizvođača nije bio znatno povećavan. U 2016. godini sedam proizvođača prekinulo je proizvodnju i trenutno su u procesu stečaja, ali novi početak proizvodnje, već narednog meseca, očekuje se u jednoj od tih fabrika, u preduzeću u Petrovcu na Mlavi, koju je kupio novi vlasnik. Tokom ove godine, još jedna fabrika, iz grupe velikih proizvođača, počela je da radi u Varvarinu.\nProcenjuje se da su ukupno instalisani kapaciteti aktivnih proizvođača u Srbiji na kraju 2016. godine iznosili oko 450.000 tona, a proizvodnja je dostigla nivo od 242.000 tona, što je odgovaralo iskorišćenju kapaciteta od 52 odsto.\n– ZA investitore u ovoj oblasti važno je pre svega da osiguraju snabdevanje biomasom na duži niz godina – ističu u PKS. – To je ujedno i jedan od uslova koje zahtevaju banke da bi finansirale takve projekte. Radi smanjenja barijera za ubrzani razvoj tržišta biomase, projekat je razvio pet modela ugovora za dugoročno snabdevanje šumskom, odnosno poljoprivrednom biomasom. Za ovu potrebu razvijene su detaljne tehničke specifikacije biomase koja je predmet trgovine. Takođe, modeli ugovora su u pogledu obezbeđenja izvršenja obaveza usglašeni sa zahtevima banaka što treba da doprinese da se smanji percepcija visokog rizika projekata korišćenja biomase.\nNajveći potrošači drvnih goriva su domaćinstva, koja najviše koriste ogrevno drvo i pelet, kao i javni, komercijalni objekti i industrija. Drvni briketi se koriste u komercijalnim objektima i u nekoliko kotlarnica „Beogradskih elektrana“. Sečku pretežno koriste proizvođači za dobijanje briketa i proizvođači u drvno–prerađivačkoj industriji. Industrijske kompanije izvan drvnog sektora (fabrike sokova) sve više koriste drvnu sečku za proizvodnju toplotne energije za industrijske potrebe i grejanje.


Bosch MFW45020 mašina za meso cena, cene Srbija, prodaja Beograd Novi Sad Niš\nBosch MFW45020 mašina za meso cene\nBosch MFW 45020 - Mesoreznica ProPower Priključna snaga: 500 W Mesoreznica veličine 5 Sigurnosna spojka Velika stabilnost radi gumenih nožica Velik otvor za dodavanje sastojaka, priručan nastavak za punjenje, zamenski puž Ugrađen sistem za čuvanje dodatne opreme Jednostavan za odlaganje Boja: bela... specifikacija\ncena od 14.600,00 do 18.990,00 din | prodavnica (15)\nMesoreznica ProPower Priključna snaga: 500 W Mesoreznica veličine 5 Sigurnosna spojka Velika stabilnost radi gumenih nožica Velik otvor za dodavanje sastojaka, priručan nastavak za punjenje, zamenski puž Ugrađen sistem za čuvanje dodatne opreme Jednostavan za odlaganje Boja: bela\nEPonuda nije internet prodavnica već Vam omogućava da brzo i lako nađete Bosch MFW45020 mašina za meso po najjeftinijoj ceni. Naš cilj je da kupci budu što bolje informisani o ponudi Bosch mašina za meso MFW45020 na tržištu Srbije. Vrlo lako nalazite željeni proizvod za kategoriju Mašine za meso cene, ne morate da lutate od sajta do sajta za Bosch Mašine za meso, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch MFW45020 mašina za meso sa PRODAVCEM. EPonuda ne može da garantuje potpunu tačnost specifikacije i slika za Bosch MFW45020 mašina za meso. Pre kupovine, podatke za Bosch mašina za meso MFW45020 proverite na sajtu PROIZVOĐAČA.


Mitrovica: Protest sportista - Radio Kontakt Plus\nMitrovica: Protest sportista\nsport13:44, 15.12.2018Izvor: Radio Kontakt plus\nSportisti i sportski radnici danas su u Severnoj Mitrovici održali miran protest ispred Kancelarije Euleksa, zbog mera Prištine koja u poslednje vreme ne dozvoljava sportskim ekipama iz centralne Srbije gostovanja na Kosovu.\nPočetak protesta simbolično je obeležen fudbalskom utakmicom "Trepče" i "Mokre Gore" koji su igrali na goliće ispred Kancelarije Euleksa u Mitrovici.\nDirektor Ustanove za sport, omladinu i specijalizovane usluge Petar Trajković rekao je da 12 sportskih saveza koji postoje na KiM, kao i više od 100 sportskih selekcija i nekoliko hiljada sportista sa Kosova želi mirno da iskaže protest protiv sankcija i mera vlasti u Prištini, koje su nametnute i srpskim sportistima na celom Kosovu.\nDugogodišnji fudbaler i predsednik fudbalskog kluba Sočanica Nebojša Jovanović je rekao da sportisti žele da poruče međunarodnoj zajednici da su prava Srba ugrožena i na bavljenje sportom.\n"Pored toga, što su našoj deci sportistima oduzeta prava na hleb i mleko, ovim merama su oduzeta i prava bavljenja sportom, kao i zabrana sportskim ekipama iz Srbije da igraju utakmice na prostoru KiM. Moramo se mirnim putem boriti za svakog sportistu i sportsku ekipu - da imaju mogućnost za bavljenje sportom kao što imaju sportisti u drugim zemljama, uz pomoć naše države Srbije",- poručio je on.\nTehnički direktor fudbalskog kluba Trepča Vladan Radovanović rekao je i da su sportisti pogođeni merama Prištine.\n"Mi smo najviše time pogođeni, konkretno što se tiče sporta. Kakve su im takse potrebne na sportiste, na ljude? Da li i oni treba da plate neke dažbine, što dolaze ovde da igraju košarku i fudbal i druge sportove? Trenutno danas naši talentovani košarkaši treba da su domaćini košarkške utakmice ovde, ali su oni otišli u Kragujevac i menjamo domaćinstva,"- objasnio je Radovanović.\nRadovanović je poručio da to sportiste sa KiM neće omesti u bavljenju sportom.\n"Ovo je više od igre i nadam se da ćemo mi na kraju biti pobednici", poručio je.\nTagovi: MitrovicaSport Protest


KARENCA UTIČE NA ZDRAVSTVENU ISPRAVNOST POLJOPRIVREDNIH PROIZVODA - POLJOPRIVREDNIK specijalizovani list za selo\nDatum kreiranja petak, 23 jun 2017 07:34\n* Vreme koje mora da protekne od poslednje primene pesticida do žetve ili berbe naziva se karenca\nU procesu savremene proizvodnje gajenih biljaka, upotreba pesticida je nužnost jer bez njihove primene ne može se postići odgovarajući kvalitet i visok prinos. Zdravstvena ispravnost poljoprivrednih proizvoda u velikoj meri zavisi da li proizvođač poštuje uputstvo i preporuke o pravilnoj primeni pesticida i njihovoj karenci.\nU zavisnosti od brzine razgradnje, pesticidi se mogu svrstati u četiri grupe. U prvu grupu ubrajaju se preparati za čiju razgradnju je potrebno do osam dana (brzo razgradivi), slede pesticidi za čiju razgradnju je potrebno do 14 dana, zatim preparati za čiju razgradnju je potrebno od 14 do 28 dana (umereno se brzo razgrađuju). Četvrtu grupu čine preparati za čiju razgradnju je potrebno preko 28 dana (pesticidi koji se veoma sporo razgrađuju).\nKarenca je u direktnoj vezi s klimatskim uslovima, načinom i vremenom primene i ona se razlikuje od zemlje do zemlje. Wene vrednosti u svetu nisu usaglašene i mogu predstavljati problem u međunarodnoj trgovini.


Prva direktorica na čelu američke Tajne službe | Autonomija\nPrva direktorica na čelu američke Tajne službe\nPredsednik SAD Barak Obama na čelo Tajne službe imenovao je prvi put ženu, iskusnu agentkinju Džuliju Pirson, saopšteno je iz Bele kuće.\nPirsonova će preuzeti tajnu službu od Marka Salivana koji je prošlog meseca najavio povlačenje.\nTa služba je bila pod kritikama tokom njegovog mandata zbog skandala s prostitucijom tokom priprema za Obamin put u Kolumbiju prošle godine. Pored zaštite predsednika, Tajna služba je zadužena za ispitivanje finansijskog kriminala.\nOvom imenovanju nije potrebna potvrda u Senatu Kongresa SAD.


PROTESTI U KRAGUJEVCU Ulični prodavci ZAPRETILI, ''kamiondžije'' traže neisplaćene zarade - iKragujevac\nsreda, 26 septembar 2018 09:13\nBivši radnici fabrike "Zastava kamioni" traže neisplaćene zarade, a vanpijačni prodavci zahtevaju da ne budu izmešteni sa prostora Zelene pijace.\nDvadestak bivših radnika jedne od nekadašnjih perjanica ovdašnje "Zastave" je okupljanjem ispred sedišta Gradske uprave zapravo radikalizovalo dvomesečne proteste koji su dosad bili organizovani ispred fabrike i na Trgu kod krsta. Po rečima člana Inicijativnog odbora za organizovanje protesta Milojka Popovića, cilj im je da lokalnoj vlasti pokažu da se njihov problem ne rešava i najavljuju da će do 28. septembra svakodnevno protestovati na istom mestu.\nGrupa od stotinak prodavaca polovne garderobe se, istovremeno, usprotivila odluci lokalne vlasti da ih sa Zelene pijace i iz obližnjeg parka izmesti na prostor pored takozvane Šarene pijace.\nPROTEST U KRAGUJEVCU Ulični prodavci ispred Skupštine grada\nTokom razgovora sa čelnicima Kragujevca, vanpijačnim prodavcima je rečeno da je Gradska uprava spremna da im pomogne, ali će insisirati da se rešenje pronađe u zakonskim okvirima. U međuvremenu, oni su zapretili da će ispred opštine doneti svoju robu i prodavati je, a za narednu nedelju najavljuju blokadu magistralnog puta ka Kraljevu. U gradskoj upravi kažu da su obezbedili besplatne tezge za prodavce na periferiji grada.\nkragujevac\tSkupština Grada Kragujevca\tprotesti\tzastava kamioni


U poseti Tiršovoj i vrtiću "Dragan Laković" | ITHS\nU poseti Tiršovoj i vrtiću „Dragan Laković”\nIzmamili smo osmehe na licu svakog deteta\nOdeljenje ortopedije klinike u Tiršovoj bilo je puno osmeha kao retko kog dana. Klinici smo poklonili dva tablet uređaja sa ciljem i željom da period oporavka najmlađih bude što bezbolniji, a klincima smo darovali toplu reč, drugarski razgovor i podršku u oporavku, slatkiše i nekoliko časova druženja ispunjenih osmesima i radošću.\nNadamo se da će tableti koje smo ostavili pomoći i drugoj deci koja budu na klinici da im brže prođu dani lečenja. Deca svih uzrasta koja su doživela ozbiljne povrede provode dane, neretko i nedelje u ovoj ustanovi i ovo je najmanje što smo kao škola mogli za njih da učinimo.\nUčenici ističu da je ova poseta i njima pričinila zadovoljstvo, da je zaista poseban osećaj kada znate da nekome ulepšate dan, ali da sve to doživljavaju vrlo emotivno. Naravno, ovo ih podstiče da više razmišljaju o potrebama i problemima drugih, što je u osnovi osećaja humanosti.\nProfesori ITHS-a potvrđuju reči svojih učenika i kažu da ne samo što postoji interesovanje za ovakve akcije nego nastaje i problem zbog prevelikog broja prijava učenika za odlazak u humanitarne posete.\nPoseta vrtiću „Dragan Laković”\nIstog dana, posetili smo i vrtić „Dragan Laković” na Novom Beogradu i poklonili im jedan laptop računar za rad sa decom. Uveliko se radi sa učenicima na izradi sajtova i aplikacija za decu sa posebnim potrebama za nekoliko ustanova.\nI ovog puta smo se uverili da naše malo nekom znači mnogo. Cilj humanitarnih projekata je razvijanje i buđenje saosećanja i individualne odgovornosti za zdravlje i život onih kojima je pomoć neophodna. I u daljem periodu ITHS će uvek nastojati da poklonima obraduje druge, ali i da svojim radom doprinese razvijanju svesti o humanosti kod učenika.\nU toku marta sprovodiće se akcija prikupljanja higijenskih sredstava za Prihvatilište za stara i iznemogla lica u Kumodraškoj ulici.\nFotografije kojima smo obeležili ove dve humanitarne posete, možete pogledati u galeriji.


KVALITET: Java “napala” i Severnu Makedoniju – Kafica.rs\nJava kafa, koja je nekoliko godina unazad sinonim za kvalitet i urbani način kafenisanja, krenula je korak dalje. Posle otvaranja partnerskog lokala u Bosni i Hercegovini, “Java iskustvom” su nagrađeni i žitelji Severne Makedonije.\nOperativci Jave, zajedno sa partnerima, otvorili su kafeteriju u Kavadarcima, koja će pokušati našim južnim susedima da približi urbanu kafe priču na kojoj insistiraju vlasnici Jovan Zdravković i Miloš Dodig.\nSvoje veliko znanje i iskustvo makedonskim kafedžijama je preneo jedan od najcenjenijih srpskih barista Ivan Krstić. Popularnom “Krletu” posao će u budućnosti biti znatno olakšan pošto se Java timu pridružio pretalentovani barista Nemanja Crnomarković.\nTagged java, kafa, krle, nemanja crnomarkovic, prva


Moto kros – Izuzetan uspeh Janka Railića - Ozonpress :: internet portal\nTag: moto kros, Railić Globare\nNa moto kros stazi u mestu Globare kraj Kruševca 26. i 27. juna, vožena je četvrta ovosezonska trka Otvorenog moto kros šampionata koja je ujedno bodovana i za Istočno evropski , Balkanski i Alpe Adria šampionat, što je rezultovalo i rekordnim brojem takmičara, pa se u subotu 26. juna na startu pojavilo ukupno 135 vozača koji su se nadmetali u osam klasa. Osim domaćih na stazi Globare je nastupio i veliki broj inostranih vozača iz Mađarske, Rumunije, Bugarske, Turske, Grčke, Severne Makedonije i BIH.\nZa razliku od nekih prethodnih vremena kada su domaći takmičari jedva uglavnom popunjavali broj ne uspevajući da se nose sa inostranim vozačima, a samim tim i ostvare neke zapaženije rezultate, ovoga puta se pokazalo da su srpski moto kros takmičari ostvarili zavidni napredak.\n– Vredelo je čekati i posle duži niz godina vozači iz Srbije su uspeli da pariraju vozačima iz drugih zemalja, Dok su ranije uspevali da jedva uđu u plasman, sada su naši vozači pokazali da mogu da se takmiče sa najboljima – objašnjava Slobodan Tanasković, predsednik Termorad AMSK “Čačak”\nAna Kolnookov – Najuspešniji srpski takmičar u trci za Balkanski šampionat\nU klasi MX65 u Istočno evropskom šampionatu Vuk Ćajić član MK „Tanasko Rajić“ osvojio je sedmo mesto, dok je u Balkanskom prvenstvu najbolja bila Ana Kolnookov takmičarka beogradskog MK „Extreme“ na sedmom, Vuk Ćajić na osmom i Andrej Popović član MK „Ere“ Arilje na devetom mestu.\nAleksa Milosavljević – Čekirana karta za Italiju\nAleksa Milosavljević takmičar Termorad „AMSK Čačak“ i na stazi Globare je demonstrirao veliki talenat i u klasi MX85 u okviru Istočno evropskog šampionata osvojio četvrto, a u Balkanskom peto mesto, ustalivši se na listi vozača koji će nastupiti na završnom takmičenju u Italiji. Na istoj listi se zahvaljujući odličnim vožnjama na prethodnim trkama kao i na stazi Globare našao i Vuk Ćajić, što sve skupa predstavlja fantastičan uspeh, budući da će ovi dečaci biti prvi srpski moto kros vozači koji će nastupiti na jednom ovakvom takmičenju.\nU istoj klasi David Vig član “MX024” iz Bačke Topole je bio sedmi, a Danilo Crnjanski iz bačkopalanačkog “BAP racing tima” deseti.\nMárk Cseszkó – Talenat i kvalitet potvrđen u Alpe Adria šampionatu\nNajbrojnija klasa i na stazi Globare, kada je reč o Balkanskom šampionatu, bila je klasa MX2 u kojoj je nastupilo 28 takmičara. U izuzetno jakoj konkurenciji naš trenutno najbolji takmičar Mark Česko član kluba “MX024”, plasirao se na deveto, a Vukašin Jablanović vozač kraljevačkog “GTC Racing” tima na deseto mesto.\nU klasi MX2 junior najbolji plasman je ostvario Milan Vukajlović takmičar Termorad AMSK “Čačak”zauzevši sedmo mesto, dok je Vuk Drmanac (MK “Tanasko Rajić) bio deseti.\nTalenat i kvalitet Mark Česko je potvrdio i okviru Alpe Adria šampionata gde je zauzeo četvrto mesto, dok je Vukašin Jablanović iz “GTC racing” tima iz Kraljeva bio peti, a Nenad Petrović iz MK „Tanasko Rajić“ sedmi.\nJanko Railić – Uspehom u izuzetno jakoj konkurenciji Railić je nagovestio uspešnu takmičarsku karijeru\nU otvorenoj klasi MX1, vozač Janko Railić član ariljskih „Era“ osvojio je podijum i treće mesto i samim tim postao prvi srpski takmičar kome je to uspelo, ujedno nagovestivši blistavu takmičarsku karijeru. Miloš Đorđević vozač „Termorad „AMSK Čačak“ u istoj klasi je bio peti. U šampionatu Alpe Adria Janko je takodje bio treći, dok je Đorđević bio četvrti.\nJanko Railić – prvi srpski takmičar koji je uspeo da se plasira među prva tri vozača na jednoj međunarodnoj trci\nU konkurenciji 27 vozača koliko je nastupilo u klasi MX najbolji vozač iz Srbije je bio Kristijan Forgo iz kluba “MX024” koji je trku završio na šestom mestu.\nU klasi MX3 Velibor Milunović član “Sagmajster tima” je bio četvrti, Viktor Lang peti (MX024), Vlade Rajević ( Termorad „AMSK Čačak“) šesti i Stipan Kujundžić (MX024) sedmi.\nU klasi MXB u kojoj nisu bodovani stranci, pobedio je Kristijan Forgo član kluba “MX024” ispred Jovana Popovića i Gojka Popovića vozača “GTC racing tima”.\nU najstarijoj klasi MXS u okviru Otvorenog šampionata Srbije najbolji plasman je ostvario Gabor Sagmajster na četvrtom mestu dok je u bodovanju za Balkanski šampionat bio jedanaesti.\nMichael Ivanov – MX1 Član KTM Marchetti Racing tim koji se takmiči u Svetskom moto-kros šampionatu\nU završenom šampionatu Alpe Adria reprezentacija Srbije u konkurenciji sedam država osvojila vicešampionsku titulu iza reprezentacije Bugarske, a treće mesto je zauzela reprezentacija Hrvatske. U Balkanskom šampionatu reprezentacija Srbije je bila treća.\nSvi ljubitelji moto krosa mogu očekivati još bolje rezultate od naših vozača, koji su vrednim radom i trudom opravdali poverenje. Naši vozači će već sledećeg vikenda (3. i 4. jul) ponovo nastupati sledeći na trci u Hrvatskoj, odnosno stazi u Savskom Marofu da bi se idućeg meseca takmičili u Bugarskoj na trci koja se boduje za Istočno evropski šampionat, potom sledi pauza do ktraja avgusta meseca.\nTrku na stazi Globare pratio je naš prijatelj i saradnik Dejan Todosijević koji očigledno izrasta u vrhunskog sportskog fotoreportera specializovanog za moto sport. Dejanove fotografije nastale na stazi Globare ali i na prethodnim trkama Otvorenog moto kros šampionata Srbije možete pogledati na fejsbuk stranici naslovljenoj Moto fotografija.\nN2: Bronza za čačanske rukometaše


Google je iz Play prodavnice uklonio desetine aplikacija koje kradu fotografije | PC Press\nGoogle iz Play prodavnice uklonio desetine aplikacija koje kradu fotografije\n4. februar 2019. 4. februar 2019. Branislav Bubanja\nGoogle je, za razliku od Apple-a, do sada bio znatno opušteniji po pitanju aplikacija koje su se našle u njihovoj prodavnici. Takav pristup će izgleda morati da se promeni, jer se sve češće u Play Store-u pronalaze maliciozne aplikacije.\nKompanija za zaštitu sajber bezbednosti, Trend Micro, objavila je da je na Play Store-u pronašla 29 aplikacija koje ne rade samo ono za šta su deklarisane, već su se i na različite načine ponašale maliciozno prema korisnicima koji su ih instalirali. Takvo njihovo ponašanje odnosilo se na prikazivanje neprikladnih i lažnih oglasa preko celog ekrana kada korisnici otključavaju svoj telefon, pa do potencijalno zabrinjavajućih aktivnosti kao što su krađa korisničkih fotografija i njihovo prebacivanje na neke eksterne servere.\nKolika je raširenost problema govori to što je većina aplikacija preuzeta na desetine hiljada puta, a tri su imale čak i više od milion preuzimanja. Trend Micro navodi da je najveći broj preuzimanja ostvaren u Aziji, naročito u Indiji, gde su aplikacije za rad sa fotografijama izuzetno popularne.\nNeke od ovih aplikacija koristile su i trikove, kao što su skrivanje ikonice, kako bi ih bilo teže deinstalirati, a kada su se pojavljivale reklame, nije bilo naznaka iz koje aplikacije su trigerovane. Većina takvih reklama je sugerisala korisnicima da su dobili nešto (obično iPhone), ili su nudili neke pornografske sadržaje, a linkovi su vodili na phishing sajtove na kojima su korisnici morali da ostave svoje podatke kako bi preuzeli „nagradu“. U pitanju su aplikacije:\nNakon što je upoznat sa slučajem, Google je ove aplikacije uklonio iz Play prodavnice. Ukoliko neku od njih slučajno imate na telefonu, obavezno je deinstalirajte. Preporuka Trend Micro-a je da pre instaliranja novih aplikacija obavezno pročitate komentare i ocene drugih korisnika. Ipak, ni to ne mora da bude potpuno merodavno, jer je Google samo u protekloj nedelji izbrisao nekoliko miliona lažnih ocena korisnika.\nPročitajte i: Gmail za iOS konačno dobija Inbox Homescreen vidžet\nTagovi: fotografije, Google, krađa podataka, maliciozne aplikacije, play prodavnica, Trend Micro\n← Nedeljni pregled kriptovaluta – peta nedelja januara 2019.\nNajbolje Super Bowl reklame (2019) →


Svetsko prvenstvo u sambou: Bronzane medalje za Anitu i Žarka\nNa Svetskom prvenstvu u sambou, koje je održano od 11. do 14. oktobra u Solunu, učestvovalo je preko 500 takmičara iz celog sveta. Zrenjaninci su ostvarili izuzetan uspeh osvajanjem dve bronzane medalje.\nSelektor Pavle Zeremski sa osvajačima medalja, Anitom Sakal i Žarkom Ćulumom\nAnita Sakal, u kategoriji do 48 kg, prvu borbu je izgubila od Kazahstanke Aizhan Zhulkubajeva sa 3:2. U repesažu pobedila je takmičarku sa Kipra Foteini Nikolaoue sa 12:0 i u borbi za treće mesto pobedila je Beloruskinju Anfisu Kapaevu sa ubedljivih 6:1.\nU konkurenciji preko 87 kg Žarko Ćulum prvu borbu dobio je Francuza Tonija Trajtneka sa 15:0. Drugu pobedu je sa 12:0 ostvario protiv Salimbek Salimbekova iz Turkmenistana. Treću pobedu zabeležio je protiv Letonca Ralfsa Rufinsa rezultatom 4:0. U polufinalu izgubio je od Kazahstanca Asilbek Janibekova sa 1:2. Za treće mesto uspeo je da pobedi Kirgistanca Iliasa Kambaralieva rezultatom 2:1.\nU reprezentaciji Srbije, na prvenstvu Sveta su učestvovali i drugi članovi Proletera: Miomir Majkić do 57 kg, Jovan Niškanović do 74 kg i Filip Radnović do 87 kg, koji su izgubili u prvom kolu. Miomir Majkić je izgubio polugom na ruci od reprezentativca Rumunije, Jovan Niškanović je izgubio u prvom kolu od Moldavca 2:1 i Filip Radnović takođe je izgubio u prvom kolu od Mongolca.\nSa njima je putovao i selektor Pavle Zeremski, koji je izuzetno zadovoljan učinjenim na ovom Svetskom prvenstvu.\nTagovi:Anita Sakal, bronza, Sambo, sambo, Svetsko prvenstvo, Žarko Ćulum


Ako se kosovsko pitanje bude rešavalo tako da srpska prava i srpski nacionalni interesi budu zgaženi, a albanska prava i interesi u potpunosti zadovoljeni, to će kompromitovati evropske i zapadne ideje i vrednosti među Srbima\nAmerička administracija obećala je kosovskim Albancima brzo rešavanje političkog statusa Kosova, možda već u roku od 18 meseci. To je suština nove američke inicijative za Balkan, kojom se naš region vraća u red “visokih prioriteta” američke spoljne politike. To još ne znači da će budući status Kosova biti puna, odnosno formalna, međunarodno priznata nezavisnost i suverenost Pokrajine, koja bi jedino u potpunosti zadovoljila albansku stranu, ali nema sumnje da će svaka promena do koje u statusu Kosova naredne godine dođe, nedvosmisleno ići u pravcu još veće nezavisnosti Pokrajine od Srbije.\nNikolas Berns, treći čovek po rangu u Stejt departmentu, to nije izričito kazao u svom prošlonedeljnom nastupu pred Spoljnopolitičkim odborom američkog Kongresa. Ne bi bilo diplomatski: tako rečita iskrenost dovela bi u pitanje kredibilitet SAD kao posrednika u pregovorima o statusu Pokrajine. Ali se zato, u svojstvu “anonimnog visokog funkcionera Stejt departmenta”, pobrinuo da njegovo izlaganje pravilno shvati svaki američki list koji je prošle nedelje poklonio pažnju statusu Kosova. Novinari kojima anonimni izvor nije bio dovoljan, citirali su Bernsovog prijatelja Ričarda Holbruka kako se veseli novoj američkoj preduzimljivosti na Balkanu.\nDa ne bi bilo zabune, američka administracija iskreno namerava da bude “pošten broker” u rešavanju statusa Kosova: Kondoliza Rajs ne ulazi u ovaj posao kako bi izazvala pometnju na Balkanu, već sa namerom da dovrši posao koji je prethodna administracija započela, i u čiju valjanost ona nema razloga da sumnja. Postoje, na srpsku žalost, nepomirljive razlike između Beograda i Vašingtona u gledanju na Kosovo, kao što postoje nepomerljive činjenice koje dele dve prestonice. Kao da bombe NATO-a i dalje svakog dana proizvode novu realnost, jaču od svega što se u međuvremenu promenilo na terenu. Kad Nikolas Berns tokom debate o Kosovu posudi čuvenu sintagmu Vinstona Čerčila o Britaniji u Drugom svetskom ratu, i kaže da je NATO prošle decenije na Balkanu ostvario svoj “najlepši trenutak” (NATO's finest hour), onda i najliberalniji i najbezazleniji Srbi pomisle da bi se možda na svetu našlo i “poštenijih brokera” od Amerikanaca za rešavanje statusa Kosova. Kad Berns ne ume da navede nijedan drugi razlog što kosovski Srbi nisu glasali na izborima za pokrajinske organe vlasti osim “pritiska Beograda”, onda se verovatno i Boris Tadić meškolji na svom mestu. Kad Berns kaže da hitno treba demontirati “paralelne organe vlasti” u severnoj Mitrovici, onda valjda niko ne očekuje da će njegovo posredovanje ići u pravcu veće autonomije za obespravljene Srbe na Kosovu.\nSrbi još nisu uspeli da dešifruju ključ po kome Amerikanci čitaju događaje na Kosovu. Kada kosovskog premijera Haradinaja optuže za ratne zločine, Srbi se ponadaju da će on i njegova politička partija od tog trenutka postati “nedodirljivi” za Amerikance i odbijeni kao pregovarački partneri, po uzoru na Vojislava Šešelja i srpske radikale. Vašington, naprotiv, zaključi da je Haradinajev dobrovoljni odlazak u Hag znak “političke zrelosti” albanskog društva, i traži od Vojislava Koštunice da odmah stupi u pregovore sa njegovim naslednikom. Drugi primer: Berns priznaje da Srbija vuče ispravne poteze, ali odmah dodaje da je ne treba “nagrađivati” samo zato što radi ono što treba da radi. Kada se Albanci, međutim, samo suzdrže od nasilja prema Srbima, to u Vašingtonu biva pozdravljeno kao argument da se ubrza rešavanje političkog statusa Kosova. Kada, konačno, postane jasno da će pre kamila kroz iglene uši nego što će Kosovo dostići postavljene demokratske standarde, to se uzima kao argument da politiku “standardi pre statusa” treba preinačiti u “i standardi i status”.\nSuočen sa ovakvim razvojem događaja, politički vrh u Srbiji se glasno kuraži i još jedinstveno drži, ali već sada je jasno da će Beogradu biti neophodno mnogo truda i mnogo sreće ne bi li dogodine sprečio brzu nezavisnost južne pokrajine. “Anonimne zapadne diplomate” kažu američkoj štampi da “otpor Moskve može biti skršen” jer je “naša rešenost da guramo napred mnogo veća od ruske rešenosti da odugovlače”. Mnogima u Srbiji to već sada sluti na 1991, kada je nemačka rešenost da prizna Hrvatsku bila mnogo veća od francuske i engleske rešenosti da se nezavisnost odloži dok se ne nađe rešenje za srpsku manjinu. No, srpska manjina je tada imala podršku JNA i sposobnost i spremnost da ozbiljno naškodi većini, pa poređenje i nije tako dobro.\nI tako dolazimo do prave drame današnje Srbije. Kosovsko pitanje za Srbe nije pitanje\nživotnog prostora: potonjeg Srbima ne manjka, pa tragika ovog trenutka nije u tome. (U Holandiji, gde se za Srbe ovih godina rešavaju mnoga važna pitanja, na 40 hiljada kvadratnih kilometara živi 16 miliona ljudi; poređenja radi, Vojvodina je upola manja od Holandije, ali na njenoj plodnoj ravnici živi osam puta manje, odnosno dva miliona ljudi.) Za razliku od 1991, Srbija danas ima demokratsku vlast, poštuje evropske vrednosti i garantuje manjinska prava, a njena vojska nikom ne preti i nikog ne ugrožava. Ako se kosovsko pitanje bude rešavalo tako da srpska prava i srpski nacionalni interesi budu zgaženi, a albanska prava i interesi u potpunosti zadovoljeni, to će kompromitovati evropske i zapadne ideje i vrednosti među Srbima. To će, razume se, biti veća tragedija za Srbe nego za Evropu ali se ipak treba nadati da neko u Briselu to gleda, i da neko odozgo to vidi ...


Grad Novi Pazar - Novi Pazar i Tutin zajednički u realizaciji značajnog projekta\nNovi Pazar i Tutin zajednički u realizaciji značajnog projekta\nU Tutinu je održan sastanak gradonačelnika Novog Pazara Nihata Biševca i predsednika opštine Tutin, Saliha Hota. Povod je bila zajednička realizacija projekta ’’Geografski informacioni sistem kao sredstvo za konkurentniji razvoj Novog Pazara i Tutina’’.\nTom prilikom je Tutinu uručena računarska oprema koja će uz georadar služiti za otkrivanje i mapiranje podzemnih instalacija, a ceo projekta je vredan skoro 150.000 eura. Isporučena je tehnička oprema u okviru projekta za koji je 2019. godine grant odobrio EU PRO.\nBiće formirana jedinstvena baza prostornih podataka na kojoj će se nalaziti sva važeća planska dokumentacija Novog Pazara i Tutina, elektro i vodovodne instalacije. Nabavljena je specijalizovana oprema, odnosno georadar koji će služiti za detekciju podzemnih instalacija u situacijama gde katastar vodova ne postoji.\nVrednost ovog, za Novi Pazar i Tutin značajnog projekta je 143.990 evra gde je zajedničko učešće Grada Novog Pazara i Opštine Tutin 15%. Na sastanku je konstatovano da će projekat u budućem periodu značajno pospešiti razvoj Novog Pazara i Tutina.\nGradonačelnik Novog Pazara Nihat Biševac i predsednica novopazarske Skupštine Anela Šemsović razgovarali su u okviru posete susednoj opštini i sa predsednicom SO Tutin Fazilom Ferizović.


Opozicija kandidata za gradonačelnika Doboja traži u PDP-u - Glas Srpske\nOpozicija kandidata za gradonačelnika Doboja traži u PDP-u\nGlas Srpske 13.12.2018 15:09\nBanjaluka - Opozicione stranke još nemaju kandidata za gradonačelnika Doboja na vanrednim izborima, koji su zakazani za 17. februar.\nJedini koji je dosad ozvaničio kandidaturu je bivši SDS-ovac Boris Jerinić, a njega bi trebalo da podrži širi blok stranaka. Osnovni razlog zbog kojeg opozicija nema svog kandidata za gradonačelnika je to što poslije isključenja sada već bivšeg šefa dobojskog SDS-a Obrena Petrovića iz te stranke i raspuštanja Gradskog odbora SDS-a, opozicija u tom gradu praktično ne postoji.\nSvih 11 odbornika SDS-a, kao i svi lokalni funkcioneri istupili su iz te stranke, pa je PDP sa jednim odbornikom ostao praktično jedina stranka iz opozicionog Saveza za pobjedu koja ima odbornike. Paradoks je što je PDP u Doboju dio vladajuće većine, jer je podržavao dosadašnjeg gradonačelnika Obrena Petrovića.\nA dodatni paradoks je što se kao mogući kandidat za gradonačelnika spominjao upravo funkcioner PDP-a Tihomir Gligorić, koji je načelnik Odjeljenja za privredu i društvene djelatnosti u dobojskoj gradskoj upravi.\nGligorić je potvrdio za “Glas Srpske” da je bilo razgovora o tome da on bude kandidat, ali da još ništa nije precizirano.\n- U narednim danima će biti još razgovora o tome, ali u ovom trenutku zaista ne mogu da kažem da li ću biti kandidat - bio je kratak Gligorić.\nPrema tvrdnjama našeg izvora iz Doboja, njegova stranačka koleginica Olivera Nedić, koja se takođe spominjala kao mogući kandidat, je odustala.\n- SDS i PDP vode pregovore o zajedničkom kandidatu i gotovo je sigurno da će kandidat, ukoliko ga uopšte bude, biti iz PDP-a, ali Nedićeva je odbila kandidaturu - kaže naš sagovornik.\nOn ističe da SDS u Doboju više praktično ne postoji.


Upravnik SNP-a oštro kritikovao sindikalistu | Autonomija\nUpravnik SNP-a oštro kritikovao sindikalistu\nMilosavljević optužio Nenadovića za laži i za teški nerad, dovodeći u pitanje i njegove kvalifikacije da bude zaposlen u Baletu SNP-a\nUpravnik Srpskog narodnog pozorišta (SNP) iz Novog Sada Aleksandar Milosavljević oštro je danas kritikovao predsednika sindikata „Nezavisnost“ u tom pozorištu Momčila Nenadovića i optužio ga za laži, narušavanje ugleda ovog pozorišta i za nerad.\nMilosavljević je u saopštenju za javnost demantovao Nenadovićeve navode da SNP troši veliki novac za honorare gostujućim autorima i naveo da se u tom pozorištu vodilo računa „o svakom potrošenom dinaru“.\nUpravnik SNP-a je podsetio da je Vlada Vojvodine, koja je osnivač pozorišta, finansirala temeljnu rekonstrukciju zgrade tog teatra, prvi put posle 30 godina.\nOn je kao „notornu laž“ okarakterisao Nenadovićeve tvrdnje da se jedan foaje adaptira o trošku SNP-a i dodao da su sredstva za to obezbeđena iz Fonda za kapitalna ulaganja Vojvodine.\n„SNP je u poslednje tri godine, sem restorana ‘Sterija’ koji je predmet sudskog spora, vratio sve do tada otuđene prostore koji su izdavani u zakup, a za koje inače godinama nije plaćana zakupnina, što je pozorištu uskratilo dobit veću od deset miliona dinara“, piše u saopštenju.\nOdbacio je i Nenadovićeve kritike na račun imenovanja glumca Borisa Isakovića za direktora Drame SNP-a i rekao da je Isaković već obavljao tu funkciju, a u prilog mu, pored bogate glumačke karijere, ide i činjenica da je profesor na Akademiji umetnosti u Novom Sadu.\nMilosavljević je upitao kako je moguće da je Nenadović na čelu sindikalne organizacije još od 2001. godine, kada je mandat predsednika sindikata četiri godine.\nOptužio ga je da „već godinama“ ne radi ništa u SNP-u, sem što pokreće medijsku hajku kad god ga neko pita na osnovu čega prima platu u pozorištu.\nMilosavljević je za Nenadovića još rekao da je član ansambla na najniže rangiranoj poziciji u Baletu SNP-a, iako ni za to nema potrebne kvalifikacije, s obzirom da ima samo nižu baletsku i srednju elektrotehničku školu, dok je za to radno mesto potrebna srednja baletska škola.\n„Ni njegova tvrdnja da smenu upravnika SNP-a traže četiri sindikata nije tačna. U stalnom sam kontaktu s funkcionerima reprezentativnog sindikata u SNP-u, a oni su insistirali da Nenadović ne bude uključen u pregovore. Zašto – pitajte njih, ja sve dogovore poštujem“, istakao je Milosavljević.


Norič na pragu angažovanja trenera iz Dortmunda - Sportske.net\n"Kanarinci" če i naredne sezone igrati u Čempionšipu, a nadaju se da bi sa novim trenerom mogli da se vrate u elitni rang.\nKolarov u timu Premijer lige, fudbaler Čelsija igrač godine?Ko su najproduktivniji napadači Premijer lige?Da se uplašiš - Prognoza superkompjutera za PL u januaru se obistinila!PL - Ko kaže da postoje utakmice bez značaja, ogroman novac je u igriBolje biti poslednji u Premijer ligi, nego igrati 1/4 finale LŠ\nAleks Nil je otpušten još u martu, a od tada se sa klupom Noriča povezivala plejada stručnjaka.\nNa kraju su poverenje ukazali Alanu Irvinu, koji je bio Nilov pomoćnik, a Irvin je sezonu priveo kraju bez većeg uspeha.\nJasno je da mu neće biti ukazano poverenje naredne sezone, a najverovatnije će novi šef struke na "Kerou Roudu" biti trener U 23 tima Borusije iz Dortmunda Danijel Farke.\nNemački stručnjak je ima puno uspeha sa rezervnim timom "Milionera", ove sezone je završio na drugom mestu lige rezervista sa samo tri poraza.\nBlisko je sarađivao i sa Tomasom Tuhelom, radio na razvoju mladih igrača, a kako stvari stoje već sledeće nedelje bi mogao da se preseli u Englesku, gde će dobiti šansu da samostalno radi kao trener ekipa iz Čempionšipa.\nOvaj 40-godišnji stručnjak je na stolu imao i ponudu Darmštata iz Bundeslige, ali je odlučio da je odbije i potiše za Norič, kako bi sa "Kanarincima" već za godinu i po dana mogao da igra i Premijer ligu.


Ruski naučnici patentirali raketu sa mrežom za hvatanje dronova – radiosabac.com\n13:50 10.03.2021 Preuzmite kraći link\nIzum je patentiran u martu 2021. godine. Sastoji se od rakete sa blokom za navođenje, koja ispaljuje najmanje jedan kontejner sa mrežom i tegovima, pričvršćenim u uglovima mreže, na područje gde se nalazi dron. Ovi tegovi istežu mrežu i omogućavaju da se bespilotna letelica uhvati. Uređaj ima i opremu za pronalaženje pravca.\nNaučnici objašnjavaju celishodnost stvaranja sistema činjenicom da su slični projekti zamki za dronove, koji postoje danas u Rusiji, neefikasni za hvatanje brzih bespilotnih letelica sposobnih za izvođenje složenih manevara.\n„Potrebno je sustići metu u vazduhu i brzinom kojom se letelica kreće ‘lansirati’ mreže zamki, što je vrlo teško i dugotrajno. Za to vreme meta se može sakriti”, napominju naučnici.\nEksperti nuklearnog centra u Snežinsku planiraju da reše problem povećavanjem početne brzine sa pričvršćenim izduvnim vodovima povezanim sa mrežom zamke, pomoću produženja okvira iz kojih izlazi zamka.\n„Opremanje svake cevi, iz koje izlazi mreža, pokretnim delom ugrađenim u cev sa mogućnošću teleskopskog produženja kada teret leti iz cevi, omogućava, u poređenju sa prototipom, povećanje dužine cevi za bacanje. To dovodi do povećanja brzine svakog tereta u cevi i do smanjenja vremena potrebnog za postavljanje zamki za hvatanje brzih bespilotnih letelica, povećavajući efikasnost njegovog hvatanja“, navodi se u izveštaju patenta.\nTrenutno se radi na pripremi dokumentacije, planirana je proizvodnja i preliminarna testiranja prototipova kompleksa za borbu sa brzim bespilotnim letelicama. Napominje se da su njihove mogućnosti potvrđene proračunima.\nSveruski naučno-istraživački institut tehničke fizike u Snežinsku je jedno od ključnih preduzeća kompleksa nuklearnog naoružanja „Rosatom“. Njegov glavni zadatak je rešavanje naučno-tehničkih problema, povezanih sa obezbeđivanjem i održavanjem pouzdanosti i bezbednosti ruskog nuklearnog oružja. Institut, takođe, rešava probleme u nuklearnom energetskom kompleksu, nuklearnoj medicini, superkompjuterima i računskim tehnologijama.


EU o Bosni: Retorika podela koči reforme - Vesti - Nedeljnik Vreme\nOznačen kao remetilački faktor: Milorad Dodik\n25. 11. 2021. / 18.03\nEU o Bosni: Retorika podela koči reforme\nEvropska unija „duboko žali“ zbog političke krize u Bosni i Hercegovini, a sve veće trenje između tri etničke zajednice odvlači pažnju sa reformi koje su vitalne za život svih građana BiH, poručeno je na raspravi u Evropskom parlamentu\nPotpredsednik Evropske komisije Valdis Dombrovskis istakao je da će EU pratiti situaciju u BiH, pozivajući države članice na jedinstven odgovor. "Od vitalnog značaja je osigurati jedinstvo EU i dosledno slanje poruka svim stranama u Bosni i Hercegovini“, ocenio je on.\nŠef slovenačke diplomatije Anže Logar je u istom tonu istakao da je svaka blokada u Bosni neprihvatljiva. "Građane BiH brinu problemi koji su ključni za njihove živote. Politički čelnici moraju premostiti ovu sitauciju te se fokusirati na zajedničke napore koji će omogućiti reforme i ubrzati evropski put“, izjavio je Logar.\nDiskusija o BiH inicirana je zbog retorike koja dolazi iz Republike Srpske o prenosu nadležnosti sa državnih na entitetske institucije, proglašenju nezavisnosti i osnivanju sopstvene vojske. Početkom septembra srpski član Predsedništva Milorad Dodik najavio je da će Skupština RS predložiti izlazak iz sporazuma o Oružanim snagama BiH i poništavanje ingerencija Uprave za indirektno oporezivanje u BiH u Republici Srpskoj.\nPoslanici EP su tokom debate izrazili zabrinutost zbog stanja u zemlji i pozvali na uvođenje sankcija Dodiku kako bi se osigurili teritorijalni integritet i mir u regionu.\nBugarski poslanik iz redova Evropske narodne partije (EPP) Andrej Kovačev upozorio je da stanje u Bosni ne preti samo građanima te zemlje, nego i regionu i EU, dodajući da se mora naglasiti evropska perspektiva BiH.\nDeo poslanika Evropskog parlamenta tokom debate je ocenio da zapaljiva retorika ne dolazi samostalno iz Banjaluke, već uz podršku Moskve i Beograda. Tako je Angel Džambazki iz redova Evropskih konzervativaca i reformista za probleme u BiH okrivio je Kremlj i Beograd, ocenjujući da ono što Dodik kaže nije on sam pokrenuo.\nSa njim je se saglasio i hrvatski poslanik iz grupacija Socijalista i demokrata Tonino Picula koji je na tu listu dodao i Budimpeštu. "Mi na našim granicama treba da imamo BiH koja funkcioniše, koja je suverena država, a ne nekakav deo ’srpskog sveta’, o čemu se manje-više neskriveno spekuliše pogotovo iz Beograda. Prema tome, svi kontakti sa Miloradom Dodikom moraju voditi o tome računa. Ni na koji način ne treba davati legitimitet njegovim političkim planovima“, izjavio je Picula.\nPolitička kriza u BiH intenzivirana je nakon što je u julu ove godine bivši visoki predstavnik Valentin Incko u skladu sa svojim ovlašćenjima za donošenje zakonskih rešenja koja ranije nisu usvojili domaći zakonodavci, izmenio odredbe krivičnog zakona. Prema novim zakonskim rešenjima, zabranjeno je negiranje genocida i drugih ratnih zločina.\nPredvođeni Miloradom Dodikom, funkcioneri vladajuće SNSD u Republici Srpskoj preduzeli su niz koraka, kao što su bojkot državnih organa i iniciranje novih zakona u Republici Srpskoj, kako bi "odgovorili“ na ono što smatraju napadima na institucije RS-a.\nBudućnost Srbije zove se Vulin\nMilorad Dodik, jedna karijera


Otvorena zadnja dionica Koridora 10 u Srbiji | N1 BA\nOtvorena zadnja dionica Koridora 10 u Srbiji\n09.11.2019. |14:47 |\nSvečano je otvorena posljednja dionica istočnog kraka Koridora 10 od Proseka do Crvene Reke, ukupne dužine 22,5 kilometara, čime je zaokružena izgradnja čitavog istočnog kraka Koridora 10, od Dimitrovgrada do Niša. Predsjednik Aleksandar Vučić je na svečanom otvaranju poručio da se na tome neće stati.\n"Nećemo stati na ovome, nastavićemo dalje, gradićemo bez prestanka da bismo imali više posla, više investicija, da bismo završili taj čarobni krug i da bismo mogli da kažemo da smo stvorili uspješnu i najljepšu, za nas svakako najljepšu, zemlju na Balkanu", poručio je Vučić.\nPredsjednik Aleksandar Vučić je zahvalio građanima koji su došli na svečano otvaranje posljednje dionice istočnog kraka Koridora 10.\n"Napravili smo puteve da bi Srbi mogli ne samo da odlaze, već da se vraćaju u Srbiju, poručio je predsjednik" i istakao da nam je Bugarska bliža nego ikada.\nPredsjednik je na ceremoniji otvaranja kazao da se izgradnjom puteva najbolje stiču prijatelji i zahvalio bugarskom premijeru na saradnji u realizaciji tog projekta.\n"Srbija i Bugarska su se vezale putem. U narednim danima će biti završena i dionica u Bugarskoj. Gradimo i gasovod 'Balkanski tok' kojim ćemo se takođe povezati kao prijatelji", ocijenio je Vučić.\nOn je istakao da se realizacijom takvih projekata povećava broj radnih mjesta, investicija, a time i poboljšava život u zemlji.\nDodao je da je sigurnost putnika bitna i naveo da je više ljudi poginulo u Sićevačkoj klisuri, "nego u nekom manjem ratu devedesetih". "Želimo kilometre koje danas gradimo više nego prije 35 ili 40 godina da budu naša vrijednost. Ostavljamo prašnjavu prošlost zarad blistave budućnosti", istakao je Vučić.\nSvečano otvaranje dionice Koridora 10 ka bugarskoj granici, u prisustvu najviših zvaničnika Srbije i Bugarske, Aleksandra Vučića i Bojka Borisova i brojnih građana, počelo je oko podneva u Bancarevu, a samim tim zvanično je obilježen kraj radova na tom koridoru, čija je ukupna dužina kroz Srbiju 813 kilometara.\nPredsjednik Vučić je prethodno dočekao Borisova na drugoj strani tunela Bancarevo i zajedno su se dovezli kroz taj tunel dugačak 881 metar.\n"Bugarska industrija će koristiti taj auto-put u cjelosti", rekao je Borisov i dodao da je time povezan istok i zapad.\nPremijerka Srbije Ana Brnabić je uoči otvaranja ocijenila da otvaranje istočnog kraka auto-puta Koridor 10, obećava ekonomski rast, da će ta dionica auto-puta poboljšati tranzit kroz Srbiju, što će privući investitore.\nSvečanom otvaranju istočnog kraka Koridora 10 su prisustvovali predsednik Srbije Aleksandar Vučić, premijeri Bugarske i Srbije Bojko Borisov i Ana Brnabić, ministri dve vlade, i član Predsjedništva BiH Milorad Dodik.\nIzvor: Tanju/Sava Radovanović\nNa istočnom kraku Korodora 10 od Niša do Dimitrovgrada je 87 mostova, pet tunela - Bancarevo, Sopot, Sarlah, Pržojna padina i Progon, i pet saobraćajnih petlji.\nIzgradnje istočnog kraka Koridora 10 koji povezuje Nišavski i Pirotski okrug sa oko 450.000 ljudi, počela je 2012. godine a koštala je oko 476 miliona evra. Novizgrađene deonice su Prosek-Bancarevo (9,4 kilometra), tunel Bancarevo (oko 700 metara) i Bancarevo-Crvena Reka (12,4 kilometra).\nČanak: Radije u pakao, nego u raj u kojem su predvodnici Irinej ili Amfilohije 02.01.2020.


Predsednik Pokrajinske Vlade Igor Mirović: Stara Pazova jedna od najkonkurentnijih opština - Општина Стара Пазова - Званична презентација\nDanas je: petak, 22. februar 2019. god.\nNaslovna Informacije Novosti Predsednik Pokrajinske Vlade Igor Mirović: Stara Pazova jedna od najkonkurentnijih opština\nPredsednik Pokrajinske Vlade Igor Mirović: Stara Pazova jedna od najkonkurentnijih opština\nPredsednik Pokrajinske vlade Igor Mirović boravio je danas u radnoj poseti opštini Stara Pazova, gde je obišao nedavno završenu novu rekonstruisanu raskrsnicu državnog puta II A broj 100, i lokalnog puta Vojka - Stari Banovci. Kako je Mirović naveo, raskrsnica pripada širem kompleksu saobraćajnica, koje će se u opštini Stara Pazova povezati na veoma važno, treće isključenje i uključenje na auto-put E75, na novu petlju, za koju je realizacija izgradnje u toku, a koju finansiraju "Putevi Srbije".\nPredsednika Mirovića je dočekalo lokalno rukovodstvo na čelu sa prvim čovekom Opštine Stara Pazova Đorđem Radinovićem, koji ga je ovom prilikom još bliže uputio u detalje i planove za dosadašnja i buduća infrastrukturna ulaganja u ovoj sremskoj Opštini. Nakon obilaska pomenute nove kružne raskrsnice kod „Pazovačkih bazena“, predsednik Mirović je zajedno sa domaćinom i direktorom JVP "Vode Vojvodine" Slavkom Vrndžićem obišao i radove na uređenju potoka Patka-Budovar u Starim Banovcima.\n"Izgradnja kanala je jedan od brojnih velikih projekata ove opštine, čime se praktično menja slika Starih Banovaca i rekonstruiše kanal Budovar, čijom sanacijom će se kasnije u saradnji sa opštinom Stara Pazova pristupiti izgradnji marine", rekao je Mirović dodavši da će se time uvećati i turistički potencijali ove opštine ali Vojvodine u celini.\nGovoreći o saradnji sa rukovodstvom Opštine Stara Pazova predsednik Vlade AP Vojvodine istakao je da ova Opština zauzima značajno mesto na privrednoj mapi Vojvodine. „Opština Stara Pazova je jedna pod najuspešnijih ne samo u Vojvodinim već i u čitavoj Srbiji. To pokazuje broj kompanija, koje su prisutne u Staroj Pazovi, zatim smanjena stopa nezaposlenosti, ali i značajni kapitalni infastrukturni i drugi projekti, a nadasve spremnost lokalne samouprave da funkcioniše efikasno sa konkurisanjem i realizacijom brojnih projekata, odgovornim pristupom prema investitorima i značajnim učešćem u projektima koji se realizuju sa pokrajinskom ili republičkom Vladom.“\n„Nama kao rukovodstvu neizmerno znači podrška koju dobijamo od Pokrajine, i sami ste se uverili koliko je predsednik Mirović upućen u kretanja u našoj opštini, a to je samo dokaz o posvećenosti, koju pokazuje kada su lokalne samouprave na teritoriji AP Vojvodine u pitanju. Svedoci smo velikog broja konkursa koje skoro svakodnevno raspisuju, kako pokrajinski sekretarijati, tako i Uprava za kapitalna ulaganja, a naš zadatak, koji uvek nastojimo da ispunimo, je da budemo efikasni u apliciranju, da unapred spremimo projekte i unapred ispunimo preduslove kako bi sredstva bila opredeljena za vitalne projekte u našoj Opštini“, poručio je, uz reči zahvalnosti, predsedniku Vlade AP Vojvodine, predsednik Opštine Stara Pazova Đorđe Radinović.\nDirektor JVP „Vode Vojvodeine“ Slavko Vrndžić, ukazao je na činjenicu da će objekat na kanalu Budovar, služiti i za potrebe navodnjavanja i u tom smislu biti od multifunkcionalnog značaja.


Ambijent mirne Tikveške ulice u srcu Voždovca inspirisao je arhitektonski tim Atelier Kaštelan da kreira stambeni objekat T5.\nOsnovna ideja bila je da se arhitekturom stvori potpuno novi doživljaj prostora i da elementi objekta postanu novi akcenti po kojima će ulica postati prepoznatljiva. Simetrija pravilne forme objekta, koji je obučen u tople tonove, razbijena je centralno postavljenim arhitektonskim elementom – apstraktnom kompozicijom u formi drveta – koja je dodatno naglašena paletom jarkih boja u pozadini.\nUpečatljivi detalji u obliku leptira, grana i lišća kreiraju potpuno neočekivani efekat na fasadi objekta. Ova zgrada od 600 kvadratnih metara čiju je izgradnju finansirala kompanija Beomarket tako je postala veoma prepoznatljiv objekat u Beogradu.\nStambeni prostori okupani svetlošću zahvaljujući velikim staklenim površinama, sa ugrađenim aluminijumskim zastorima na motorni pogon, stvaraju osećaj stambenog komfora potpuno prilagođenog stilu života moderne gradske porodice.\nKontinualna linija donjeg dela fasade krije pojas prirodnog zelenila koji se nastavlja u apstraktne oblike.\nPrizemlje je zbog nagiba trotara denivelisano, a ulaz u objekat formiran je sa bočne strane.\nNenametljivo uvučena kapija uvodi u ambijent gde se stroge ravne linije kombinuju sa apstraktnom nadstrešnicom koja se završava fontanom i vodenim zidom pored ulaza.\nEnterijer je obogaćen autorskim komadima nameštaja, originalnim grafičkim rešenjima i interesatnim detaljima koji su upareni sa dinamičnim osvetljenjem i pozadinskom muzikom.\n#Atelier Kastelan #Beomarket #grane #leptiri #lisce #Marijana Kastelan #Miroslav Kastelan #novogradnja #stan vozdovac #t5 #tikveska ulica\nSkyline AFI Tower u Kneza Miloša dostigao punu visinu od 132 metra


Atila Pinter - Blic Online\nPinter: Za nama uspešna godina u mađarsko-srpskim odnosima\nU mađarsko-srpskim odnosima godina iza nas je bila izuzetno uspešna, izjavio je ambasador Mađarske u Beogradu Atila Pinter i istakao da će se ti odnosi i dalje odvijati u dobrom pravcu.\nLjajić i Pinter za zajednički turistički proizvod Srbije i Mađarske za kinesko tržište\nPotpredsednik vlade i ministar trgovine, turizma i telekomunikacija Rasim Ljajić i ambasador Mađarske Atila Pinter složili su se danas da je potrebno što pre kreirati zajednički turistički proizvod Srbije i Mađarske, pre svega za kinesko i prekookeanska tržišta.\nMađarska zainteresovana za nove investicije u Srbiji\nMađarski ambasador u Srbiji Atila Pinter istakao je, u današnjem razgovoru sa predsednikom Skupštine Vojvodine Ištvanom Pastorom, da je Mađarska zainteresovana za nove investicije u našoj zemlji.\nVučić: Zajednička sednica vlada Srbije i Mađarske 1. jula\nPremijer Srbije Aleksandar Vučić, tokom sastanka sa ambasadorom Mađarske u Beogradu Atilom Pinterom, izrazio je očekivanje da će druga zajednička sednica vlada Srbije i Mađarske, koja je planirana za 1. jul uz istovremeno održavanje Poslovnog foruma srpskih i mađarskih privrednika, pružiti dodatni podsticaj razvoju bilateralne saradnje.\nUgljanin razgovarao sa Ajgnerom i Pinterom\nPredsednik Bošnjačkog nacionalnog veća Sulejman Ugljanin danas je na sastanku sa ambasadorima Austrije i Mađarske, Johanesom Ajgnerom i Atilom Pinterom naglasio, u kontekstu nastavka evropskog puta Srbije značaj rešavanja statusa nacionalnih manjina.\nAtila Pinter novi ambasador Mađarske u Beogradu\nNovi Sad - Za novog amabasadora Mađarske u Beogradu izabran je dosadašnji načelnik Ministarstva spoljnih poslova te zemlje za Zapadni Balkan Atila Pinter, preneo je danas portal Vojvodina danas (Vajdasag Ma).


Danska telekomunikaciona kompanija TDC Grupa saopštila je da joj se obratio potencijalni ponuđač ,koji želi da kupi sve njene akcije.\n“Volkswagen” prošle godine prodao 10,74 miliona vozila\nNemački proizvođač automobila “Volkswagen” prošle godine je prodao rekordnih 10,74 miliona vozila, uz snažan oporavak tržišta u Rusiji i Brazilu.\nList “Los Angeles Times” će preći u ruke lokalnog milijardera za cenu od 500 miliona dolara i tako okončati napeti period u vlasništvu vlasnika “Chicago Tribune”.\n“Polaris Capital Group” kupio “Fujitsuov” odel za mobile telefone\nManje je poznato da kompanija “Fujitsu” ima odel za mobilne uređaje, pre svega, zbog činjenice da je ona svoje mobilne uređaje nudila prvenstveno na domaćem japanskom tržištu.\nKompanije Google i HTC postigle su dogovor, po kome je Google preuzeo veći deo HTC dizajn tima za 1,1 milijardu dolara. Prelazak tima ozvaničen je na Google-ovom blogu, i tom prilikom je rečeno da će talentovani tim u budućnosti raditi na poboljšanju postojećih i kreiranju novih proizvoda.\nPrema pisanju medija, američki investicioni fond „Kolberg Kravis Roberts“ (KKR) sasvim izvesno je kupac „Telenorove“ mobilne mreže u Srbiji i regionu.\nAmerička kompanija Amazon je izbor uzila na 20 gradova.\nProdaja na internetu je biznis opcija koja sve više dobija na popularnosti u Srbiji. Uz investiranje u znanje, internet prodaja može omogućiti realizaciju ideja uz minimalna ulaganja.\nKinezi kupuju kompaniju C&A?\nVlasnici evropskog modnog lanca C&A razmatraju mogućnost prodaje te kompanije kineskom investitoru, navodi nemački nedeljnik "Špigel", pozivajući se na neimenovane izvore koji tvrde da će kupoprodajni ugovor uskoro biti zaključen.


Obama vidi uspeh u Libiji\nAmerički predsednik Barak Obama smatra da vojna misija Sjedinjenih Država u Libiji postiže uspeh.\nU svom redovnom nedeljnom obraćanju naciji, tačno sedam dana pošto su SAD i saveznici započeli vojnu akciju s ciljem uspostavljanja zone zabrane letenja iznad Libije i zaštite civila od napada vladinih snaga, predsednik Obama je rekao da je libijska protiv-vazdušna odbrana potpuno onemogućena.\nOdgovornost za rukovođenje operacijom u Libiji trenutno je u fazi prenošenja sa SAD na NATO, a Obama je poručio da je upravo to način kako bi međunarodna zajednica trebalo da funkcioniše, da "više nacija, a ne samo Sjedinjene Države, ima odgovornost i podnose troškove održavanja mira i bezbednosti".\nAmerički predsednik nije pomenuo jučerašnji izveštaj dnevnika "Vašington post", u kome se navodi informacija dobijena od neimenovanih američkih i evropskih zveničnika, da SAD i saveznici razmatraju mogućnost dostave oružja libijskoj opoziciji. Kaže se da američki zvaničnici veruju da tekst rezolucije Ujedinjenih nacija, koju je usvojio Savet bezbednosti i kojom se proglašava zona zabrane letenja, takođe dozvoljava sličan vojni program dostavljanja oružja pobunjenicima. Međutim, američki zvaničnici kažu da još nije doneta odluka šta dalje činiti.


Njome je za trgovce na veliko naftnim derivatima određena maksimalna veleprodajna marža u visini od 0,06 KM po litru derivata, dok je za trgovce na malo naftnim derivatima određena maksimalna maloprodajna marža u visini od 0,25 KM po litru derivata, saopštilo je Ministarstvo trgovine i turizma RS, piše Srpskainfo.\nCilj donošenja Uredbe odnosi se, kažu, na zaštitu ekonomskih interesa građana i suzbijanje nerealnog utvrđivanja cena i eventualnog nepoštenog ponašanja pojedinih trgovaca naftnim derivatima.\n– S obzirom na to da je u proteklom periodu došlo do značajnog sniženja cena barela na svetskom tržištu, te u tom smislu i do sniženja rafinerijskih cena naftnih derivata, na benzinskim pumpama u Republici Srpskoj nisu evidentirana odgovarajuća sniženja maloprodajnih cena naftnih derivata. Uredbom se utvrđuje postojanje uslova za propisivanje mera neposredne kontrole cena na području RS, na način da je za trgovce na veliko naftnim derivatima određena maksimalna veleprodajna marža u visini od 0,06 KM po litru derivata, dok je za trgovce na malo naftnim derivatima određena maksimalna maloprodajna marža u visini od 0,25 KM po litru derivata – ističu iz ovog ministarstva.\nInspekcijski nadzor nad primenom Uredbe vršiće Republička uprava za inspekcijske poslove posredstvom republičkog tržišnog inspektora i tržišnog inspektora u jedinicama lokalne samouprave.\nNovčane kazne za trgovce koji budu postupali suprotno odredbama propisanim Uredbom su u rasponu od 5.000 KM do 10.000 KM, uz mogućnost izricanja mera oduzimanja imovinske koristi ostvarene izvršenjem prekršaja.


Put razvoja fabrika Doo "Lampone" započinje 07.03.1996. godine u službenim prostorijama fudbalskog kluba "Slavija" u Novom Sadu.\nSam početak rada zasniva se na uvozu opreme i materijala neophodnih za rad elektro sistema, trgovinom žice i žičanih proizvoda. Vremenom, kako se posao razvijao, kompanija ostvaruje stalnu težnju za sopstvenom proizvodnjom i 1999. godine sagrađen je poslovni objekat na Novosadskom putu, a proizvodnja smeštena u Mali Iđoš. U tom periodu nastaje fabika za proizvodnju žice i žicanih proizvoda, trgovina niskougljeničnim i visokougljeničnim žičama, trgovina za elektroprivredu.\nKupovinom fabrike "Agrotehna" u Sremskim Karlovcima 2003. godine, dogodila se nova promena, gde je objedinjena fabrika. Na istom mestu nalazila se proizvodnja i upravna zgrada.\nNajveća promena, dogodila se kupovinom fabrike u Industrijskoj zoni u Bačkom Petrovcu 2008. godine, gde je objedinjeno 14 godina rada tada se u proizvodni program uvodi i pogon "Teleoptik-a" iz Zemuna, čime je proširena delatnost za proizvodnju gipkih osovina i metalnih užadi (sajli). Danas, u fabričkom posedu nalazi se upravna zgrada sa opremljenim kancelarijskim prostorom, tri proizvodne hale, pet magacina za skladištenje repromaterijala i gotovih proizvoda, kao i restoran.\nOsnovna delatnost proizvodnog programa jeste:\nI Niskougljenični program\nII Visokougljenični program\nIII Trgovina materijala neophodnih za rad i funkcionisanje elektroprivrede\nPOLITIKA KVALITETA "LAMPONE" DOO\n1. stalno preispitivanje našeg sistema menadžmenta kvalitetom i poboljšavanje njegove efikasnosti i efikasnosti radi neprestanog napretka naše organizacije uz svesnost u odgovornosti za isto od strane našeg najvišeg rukovodstva\n2. prepoznavanje i zadovoljenje zahteva i očekivanja naših korisnika\n3. stvaranje i negovanje partnerskog odnosa sa našim komitentima u cilju ostvarivanja zajedničkih interesa\n4. očuvanje i razvijanje našeg položaja i prepoznatljivog poslovnog imidža na tržištu\n5. očuvanje našeg ugleda putem poslovanja uz puno pridržavanje ugovorenih i drugih prihvaćenih poslovnih obaveza, kao i putem prisustva na tržištu proizvodima pouzdanog i garantovanog kvaliteta\n6. poslovanje uz dosledno pridržavanje svih propisa važeće pravne regulative, domaćih i svetskih standarda, kao i savremene zaštite radne i životne okoline\n7. rad na uvodenju sistema menadžmenta kvalitetom sa zahtevima standarda JUS ISO 9001\n8. kontinuirano obnavljanje opreme i svih ostalih delova infrastrukture, kao i stalno poboljšavanje uslova rada i zdrave radne atmosfere radne organizacija\n9. permanentno podizanje kvaliteta rada naših zaposlenih uz njihovu stalnu edukaciju\n10. obezbedenje efikasne motivacije i stimulacije naših zaposlenih na bazi ostvarenih efekata i uspešnosti rada\nProizvodnja - žice i žičani proizvodi, pletiva, ograde, kapije, metalna užad, sajle, specijalne žice, priveznice, gipke osovine, ekseri, mreže\nindex o nama niskougljenični progr.. visokouljenični progr. priveznice metalne užadi visokougljenične žice gipke osovine kontakt


03-03-2021 11:23 Ratni izveštaji Sirija / Irak Izdvojeno Svet Planeta\nKoaliciona vazduhoplovna baza u zapadnoj iračkoj provinciji Anbar pogođena je sa najmanje 10 projektila, samo dve nedelje nakon što je u prethodnom raketnom napadu na snage predvođene SAD-om u severnom Iraku poginula jedna osoba.\nAmerička vojna baza opet meta napada (Foto: Jutjub)\nPukovnik Vejn Maroto, portparol američke vojske u Iraku i operacije "Inherent rizov", potvrdio da je vazdušnu bazu Ajn al Asad pogodilo najmanje 10 projektila.\nMaroto je rekao da je baza u kojoj se nalaze američke i koalicione snage napadnuta otprilike u 7:20. Još uvek nije jasno da li ima žrtava.\nNeimenovani izvor iz bagdadske operativne komande rekao je da je oko 13 raketa lansirano sa lokacije osam kilometara od baze.\nTo je prvi napad na pozicije koalicije otkako su SAD prošle nedelje pokrenule vazdušne napade u Siriji na miliciju koju podržava Iran.\nBazu su u januaru 2020. gađale iranske snage, što je bio odgovor na ubistvo iranskog generala Kasema Sulejmanija od strane SAD-a. Ukupno je tada ispaljeno najmanje 11 projektila na bazu Ajn al Asad u iranskom kontranapadu, prema rečima tadašnjeg sekretara za odbranu Marka Espera.\nDanašnji napad dolazi dve nedelje nakon što je raketni napad pogodio severni irački grad Erbil, usmrtivši američkog civila i ranivši druge, uključujući pripadnike američke službe.\nUprkos pogoršanoj bezbednosnoj situaciji, koja je takođe zabeležila samoubilački bombaški napad u Bagdadu, što je prvi veliki napad u poslednje tri godine u gradu, papa Franjo dolazi u trodnevnu posetu Iraku u petak.\nPosetiće Bagdad, Najaf, Nasiriju i ratom razoreni Mosul.\nRežim u Srbiji preti otkazima lekarima koji odbijaju da se vakcinišu! Više o tome čitajte OVDE.